# คำถามที่ได้รับการคัดสรรจากพจนานุกรมคำถามที่พบบ่อยเกี่ยวกับอิสลาม

## (หมวดอิสลาม)

คำถามหมายเลขที่: 19

## อะไรคืออิสลาม?

คำตอบ :

ความสำคัญที่ /1

คำถาม : ศาสนาอิสลามหมายถึงอะไร ?

คำตอบ: คำว่าอิสลามในความหมายทั่วไป คือการยอมจำนนต่ออัลลอฮ์ การนอบน้อม และการสวามิภักดิ์ต่อพระองค์เพียงผู้เดียว ทั้งจากภายในและภายนอก การเชื่อฟังบัญญัติของพระองค์ผ่านคำสอนของบรรดาศาสนฑูตของพระองค์ ด้วยการปฏิบัติในสิ่งที่พระองค์ทรงสั่งใช้ และละทิ้งในสิ่งที่พระองค์ทรงห้าม นี่คือศาสนาอิสลามในความหมายทั่วไป.

และมันคือศาสนาของศาสนฑูตทั้งหมด แม้ว่าหลักปฏิบัติจะแตกต่างกันไปบ้างก็ตาม มันคือการยอมจำนนต่ออัลลอฮ์เพียงพระองค์เดียวเท่านั้น ฉะนั้นผู้ใดก็ตามที่จำนนต่ออัลลอฮ์และต่อผู้อื่นด้วย เขาคือคนที่ตั้งภาคี และใครที่ไม่ยอมจำนนต่ออัลลอฮ์ เขาคือคนที่หยิ่งยโส.

อัลลอฮ์ ตะอาลา ทรงตรัสว่า:﴿إِنَّ ٱلدِّینَ عِندَ ٱللَّهِ ٱلۡإِسۡلَـٰمُۗ﴾ (แท้จริงศาสนาที่อัลลอฮ์ยอมรับคือศาสนาอิสลามเท่านั้น)[ซูเราะฮ์ อาลาอิมรอน : 19].

และอัลลอฮ์ ตะอาลา ทรงตรัสว่า:﴿وَمَن یَبۡتَغِ غَیۡرَ ٱلۡإِسۡلَـٰمِ دِینࣰا فَلَن یُقۡبَلَ مِنۡهُ وَهُوَ فِی ٱلۡـَٔاخِرَةِ مِنَ ٱلۡخَـٰسِرِینَ﴾ (และผู้ใดแสวงหาศาสนาหนึ่งศาสนาใดอื่นจากอิสลามแล้ว ศาสนานั้นก็จะไม่ถูกรับจากเขาเป็นอันขาด และในวันอาคิเราะฮ์เขาจะอยู่ในหมู่ผู้ขาดทุน)[ซูเราะฮ์ อาลาอิมรอน : 85].

ในหนังสือเศาะฮีห์ จากท่านนบีมุฮัมมัด ศ็อลลัลลอฮุอะลัยฮิวะซัลลัม กล่าวว่า:"บรรดานบีเป็นพี่น้องร่วมบิดาเดียวกัน แต่มารดาต่างกัน ศาสนาของพวกเขามีหนึ่งเดียว"

คำว่า العلات (อัล-อัลลาต) เป็นคำพหุพจน์ของคำว่า علة (อัล-ละฮ์) หมายถึง ภรรยาบางคน ฉะนั้นคำว่า بنو العلات (บะนุลอัลลาต) หมายถึง พี่น้องร่วมบิดา แต่ต่างมารดากัน หะดีษข้างต้นหมายถึง ศาสนาของบรรดาศาสนทูตทั้งหมดนั้น คือศาสนาเดียวกัน แม้บทบัญญัติปลีกย่อยนั้นอาจต่างกัน.

ส่วนคำว่าอิสลามในความหมายที่เฉพาะนั้น หมายถึง สิ่งที่เกิดขึ้นหลังการแต่งตั้งท่านนบีมุฮัมมัด ศ็อลลัลลอฮุอะลัยฮิวะสัลลัม เป็นศาสนทูต เจาะจงเฉพาะสิ่งที่ถูกประทานมายังท่านนบีมุฮัมมัด ศ็อลลัลลอฮุอะลัยฮิวะสัลลัม เพราะสิ่งที่ถูกประทานมาให้แก่นบี ศ็อลลัลลอฮุอะลัยฮิวะสัลลัมนั้น ได้ยกเลิกศาสนาก่อนหน้านั้นทั้งหมด ดังนั้นผู้ใดที่ปฏิบัติตามนบีมุฮัมมัด ศ็อลลัลลอฮุอะลัยฮิวะสัลลัม เขาคือมุสลิม และผู้ใดที่ผินหลังให้หรือไม่เชื่อ เขาก็มิใช่มุสลิมบรรดาผู้ตามศาสนทูตทั้งหลายนั้น พวกเขาก็คือมุสลิมในช่วงเวลาของศาสนทูตนั้น ดังนั้น ยิวก็คือมุสลิมในยุคของนบีมูซา ศ็อลลัลลอฮุอะลัยฮิวะสัลลัม คริสเตียนก็คือมุสลิมในยุคของนบีอีซา ศ็อลลัลลอฮุอะลัยฮิวะสัลลัม.แต่หลังจากนบีมูฮัมมัด ศ็อลลัลลอฮุอะลัยฮิวะสัลลัม ได้ถูกแต่งตั้งเป็นศาสนทูต พวกเขาเหล่านั้นได้ปฏิเสธท่านดังนั้นพวกเขาจึงไม่ใช่มุสลิม

อัลลอฮ์ ตะอาลา ทรงบัญญัติหลักการศาสนาตามความเหมาะสมของสภาพการณ์และเวลาของแต่ละประชาชาติ พระองค์คือผู้ทรงปรับปรุงแก้ไข ที่คลอบคลุมถึงผลประโยชน์นั้น หลังจากนั้นพระองค์ได้ทรงยกเลิกบัญญัติดังกล่าวเนื่องจากหมดเวลา จนกระทั้งพระองค์ได้ส่งศาสนทูตมูฮัมมัด ศ็อลลัลลอฮุอะลัยฮิวะซัลลัม ซึ่งเป็นศาสนทูตท่านสุดท้ายแก่มวลมนุษชาติทั้งหมดบนหน้าแผ่นดิน ตลอดช่วงเวลาจากนั้นจนกระทั้งถึงวันกิยามะฮ์พระองค์ได้ทรงบัญญัติหลักการที่ครอบคลุมและเหมาะสมในทุกเวลาและสถานที่ ไม่มีการเปลี่ยนแปลงและยกเลิก ฉะนั้นสำหรับชาวโลกแล้วไม่มีทางเลือกอื่นใดนอกจากต้องปฏิบัติตามและศรัทธาต่อท่านศาสนทูตมูฮัมมัด ศ็อลลัลลอฮุอะลัยฮิวะซัลลัม เท่านั้น อัลลอ ฮ์ทรงตรัสว่า﴿قُلۡ یَـٰۤأَیُّهَا ٱلنَّاسُ إِنِّی رَسُولُ ٱللَّهِ إِلَیۡكُمۡ جَمِیعًا﴾ (จงกล่าวเถิด (มุฮัมมัด) ว่า โอ้มนุษย์ทั้งหลาย! แท้จริงฉันคือเราะซูลของอัลลอฮ์มายังพวกท่านทั้งมวล)(ซูเราะฮ์ อัล-อะอ์รอฟ : 158)

และอัลลอฮ์ สุบหานะฮ์ ทรงตรัสว่า:﴿وَمَاۤ أَرۡسَلۡنَـٰكَ إِلَّا رَحۡمَةࣰ لِّلۡعَـٰلَمِینَ﴾ (และเรามิได้ส่งเจ้ามาเพื่ออื่นใด นอกจากเพื่อเป็นความเมตตาแก่ประชาชาติทั้งหลาย)(ซูเราะฮ์ อัล-อันบียาอ์ : 107)

และแท้จริงอัลลอฮ์ทรงปิดท้ายศาสนานี้ด้วยท่านนบีมูฮัมมัด ศ็อลลัลลอฮุอะลัยฮิวะซัลลัม และพระองค์ทรงทำให้ความโปรดปรานนั้นสมบูรณ์ด้วยเขาเช่นกัน

และอัลลอฮ์ทรงทำให้ศาสนาอิสลามนั้นเป็นศาสนาที่สมบูรณ์ ครอบคลุมในทุกมิติของการดำเนินชีวิต ซึ่งประกอบด้วยการรักษา การยืนหยัดและการปฏิบัติในสิทธิของอัลลอฮ์ การรักษาสิทธิของผู้อื่นและการยืนหยัดในการรักษาสิทธินี้ การรักษาสิทธิของทุกสิ่งที่แวดล้อมรอบตัวเรา เป็นสิ่งจำเป็นที่มุสลิมจะต้องให้สิทธิในทุกๆ สิ่งที่ควรได้รับสิทธินั้นๆ

อัลลอฮ์ ตะอาลา ทรงตรัสว่า:﴿ٱلۡیَوۡمَ أَكۡمَلۡتُ لَكُمۡ دِینَكُمۡ وَأَتۡمَمۡتُ عَلَیۡكُمۡ نِعۡمَتِی وَرَضِیتُ لَكُمُ ٱلۡإِسۡلَـٰمَ﴾ (วันนี้ข้าได้ให้สมบูรณ์แก่พวกเจ้าแล้ว ซึ่งศาสนาของพวกเจ้าและข้าได้ให้ครบถ้วนแก่พวกเจ้าแล้ว ซึ่งความกรุณาเมตตาของข้า และข้าได้เลือกอิสลามให้เป็นศาสนาแก่พวกเจ้าแล้ว)(ซูเราะฮ์ อัลมาอิดะฮ์ : 3)

อิสลามเป็นศาสนาที่สอดคล้องกับวิทยาศาสตร์ สติปัญญา และสัญชาตญาน และไม่ขัดแย้งกับผลลัพธ์ของวิทยาศาสตร์ประยุกต์และการทดลองที่ถูกต้องในทุกด้าน

การรับอิสลามนั้นต้องเริ่มด้วยการกล่าว 2 คำปฏิญาณนั้นคือ กล่าวว่า ข้าพเจ้าขอปฏิญาณตนว่าไม่มีพระเจ้าอื่นใดที่ควรเคารพภักดีอย่างแท้จริงนอกจากอัลลอฮ์ และขอปฏิญาณตนว่ามูฮัมมัด คือศาสนทูตของอัลลอฮ์ พร้อมรู้ในความหมายของคำปฏิญานนั้น ยึดมั่นในความหมายของมัน และปฏิบัติตามเนื้อหาของมันและต้องศรัทธาต่ออัลลอฮ์ บรรดามลาอีกะฮ์ บรรดาคัมภีร์ บรรดาศาสนทูต วันโลกหน้าและกฏสภาวะ โดยที่เขาต้องเคารพสักการะผู้อภิบาลของเขาตามบัญญัติที่พระองค์ทรงประทาน ดำรงไว้ซึ่งการละหมาด จ่ายซะกาต ถือศีลอดในเดือนเราะมะฏอน และทำหัจญ์เมื่อมีความสามารถเขาต้องจำนนตนต่อทุกพระบัญชาของอัอลลฮ์ ด้วยการปฏิบัติในสิ่งที่พระองค์ทรงใช้และละทิ้งในสิ่งที่พระองค์ทรงห้ามและขออัลลอฮ์ทรงประทานพรแก่ท่านนบีของเรา มุฮัมมัด ครอบครัวของท่าน และบรรดาอัครสาวกของท่านทุกคนหมวดที่ : 220

คำถามหมายเลข : 20

## อิสลามส่งเสริมแนวคิดการแบ่งชนชั้นหรือไม่?

คำตอบ:

ความสำคัญที่ (1)

มวลการสรรเสริญเป็นสิทธิแห่งอัลลอฮ์ การแบ่งชนชั้นคือการแบ่งมนุษย์ออกเป็นระดับชั้นโดยยึดเรื่องทรัพย์สิน เชื้อชาติ ตำแหน่ง ซึ่งทำให้บุคคลไม่สามารถเปลี่ยนสถานะชนชั้นของตนได้ อิสลามถือว่าการแบ่งชนชั้นนั้นเป็นผลพวงที่มาจากยุคก่อนอิสลามอิสลามห้ามการมีชนชั้นในสังคมมุสลิม เพราะอัลลอฮ์ได้สร้างมนุษย์มา ไม่ว่าเพศชายและหญิง เพื่อให้พวกเขาได้รู้จักกัน ไม่ใช่ให้บางส่วนนั้นละเมิดอีกบางส่วน อัลลอฮ์ ตะอาลา ทรงตรัสว่า:{يَاأَيُّهَا النَّاسُ إِنَّا خَلَقْنَاكُمْ مِنْ ذَكَرٍ وَأُنْثَى وَجَعَلْنَاكُمْ شُعُوبًا وَقَبَائِلَ لِتَعَارَفُوا إِنَّ أَكْرَمَكُمْ عِنْدَ اللَّهِ أَتْقَاكُمْ إِنَّ اللَّهَ عَلِيمٌ خَبِيرٌ} (โอ้มนุษยชาติทั้งหลาย แท้จริงเราได้สร้างพวกเจ้าจากเพศชาย และเพศหญิง และเราได้ให้พวกเจ้าแยกเป็นเผ่าและตระกูล เพื่อจะได้รู้จักกัน แท้จริงผู้ที่มีเกียรติยิ่งในหมู่พวกเจ้า ณ ที่อัลลอฮ์นั้น คือผู้ที่มีความยำเกรงยิ่งในหมู่พวกเจ้า แท้จริงอัลลอฮ์นั้นเป็นผู้ทรงรอบรู้อย่างละเอียดถี่ถ้วน)(ซูเราะฮ์ อัลหุญุรอต : 13)ท่านศาสนทูตมูฮัมมัดได้อธิบายว่า เชื้อสายมิได้ยกฐานะบุคคลให้สูงส่งเพราะการมีเชื้อสายนั้น แต่สิ่งที่ทำให้เขาสูงส่งนั้นคือการกระทำของเขาต่างหาก และสิ่งที่เขาได้สร้างประโยชน์ต่อเพื่อนมนุษย์ ท่านนบีมูฮัมมัด ศ็อลลอลลอฮุอะลัยฮิวะซัลลัม ได้กล่าวว่า:"และผู้ใดบกพร่องในการทำความดี เชื้อสายอันสูงส่งของเขาก็ไม่สามารถทำให้เขาก้าวไปข้างหน้าได้"บันทึกโดยอิหม่ามมุสลิม ในเศาะฮีห์ของท่าน (38)

ส่วนความแตกต่างที่เกิดขึ้นในสังคมมนุษย์เนื่องด้วยความร่ำรวย ต่ำแหน่งและอื่นๆ นั้น มิได้เป็นสิ่งที่น่าสรรเสริญหรือน่าตำหนิใดๆ ในตัวของมันเอง แต่การสรรเสริญนั้นจะเกิดขึ้น เมื่อบุคคลได้ใช้สิ่งที่อัลลอฮ์ประทานให้แก่เขา ไม่ว่าจะเป็นฐานะที่ดี ตำแหน่งที่สูงส่งและความร่ำรวย เพื่อเคารพภักดีต่ออัลลอฮ์ และเพื่อสร้างประโยชน์ให้กับเพื่อนมนุษย์ การตำหนิก็เช่นกัน จะเกิดขึ้นเมื่อใช้สิ่งเหล่านั้นเพื่อการเนรคุณต่ออัลออฮ์ หยิ่งยะโสต่อเพื่อนมนุษย์ ละเมิด และอธรรมต่อพวกเขา เพราะแท้ที่จริงแล้วความแตกต่างระหว่างมนุษย์ในความสะดวกสบายชั่วคราวในโลกนี้นั้นเป็นกฏธรรมชาติที่อัลลอฮ์ทรงกำหนดเพื่อสร้างความเจริญบนหน้าแผ่นดิน พระองค์ทรงตรัสว่า{أَهُمْ يَقْسِمُونَ رَحْمَتَ رَبِّكَ نَحْنُ قَسَمْنَا بَيْنَهُمْ مَعِيشَتَهُمْ فِي الْحَيَاةِ الدُّنْيَا وَرَفَعْنَا بَعْضَهُمْ فَوْقَ بَعْضٍ دَرَجَاتٍ لِيَتَّخِذَ بَعْضُهُمْ بَعْضًا سُخْرِيًّا وَرَحْمَتُ رَبِّكَ خَيْرٌ مِمَّا يَجْمَعُونَ (32) {พวกเขาเป็นผู้แบ่งปันความเมตตาแห่งพระเจ้าของเจ้า กระนั้นหรือ? เราต่างหากที่เป็นผู้จัดสรรการทำมาหากินของพวกเขาระหว่างพวกเขาในการมีชีวิตอยู่ในโลกนี้ และเราได้เชิดชูบางคนในหมู่พวกเขาเหนือกว่าอีกบางคนหลายชั้น เพื่อบางคนในหมู่พวกเขาจะเอาอีกบางคนมาใช้งาน และความเมตตาของพระเจ้าของเจ้านั้นดียิ่งกว่าที่พวกเขาสะสมไว้(32)وَلَوْلَا أَنْ يَكُونَ النَّاسُ أُمَّةً وَاحِدَةً لَجَعَلْنَا لِمَنْ يَكْفُرُ بِالرَّحْمَنِ لِبُيُوتِهِمْ سُقُفًا مِنْ فِضَّةٍ وَمَعَارِجَ عَلَيْهَا يَظْهَرُونَ (33) และหากมิใช่มนุษย์ทั้งหลายจะได้เป็นประชาชาติหนึ่งเดียวกันแล้ว แน่นอนเราจะให้ผู้ที่ปฏิเสธศรัทธาต่อพระผู้ทรงกรุณาปรานีมีบ้านของพวกเขาหลังคาทำด้วยเงิน และบันไดที่พวกเขาขึ้น (ก็ทำด้วยเงิน)(33)وَلِبُيُوتِهِمْ أَبْوَابًا وَسُرُرًا عَلَيْهَا يَتَّكِئُونَ (34) และบ้านของพวกเขามีประตูและเตียงนอน (ทำด้วยเงิน) ซึ่งพวกเขาจะนอนเอกเขนกบนมัน(34)وَزُخْرُفًا وَإِنْ كُلُّ ذَلِكَ لَمَّا مَتَاعُ الْحَيَاةِ الدُّنْيَا وَالْآخِرَةُ عِنْدَ رَبِّكَ لِلْمُتَّقِينَ (35)} และ (เราจะให้เครื่องประดับแก่พวกเขาที่ทำด้วย) ทองคำ แต่ทั้งหมดนั้นเป็นเพียงปัจจัยชั่วคราวแห่งชีวิตในโลกนี้เท่านั้น ส่วนในปรโลก ณ ที่พระเจ้าของเจ้านั้นสำหรับบรรดาผู้ยำเกรง(35)}(ซูเราะฮ์ อัซ-ซุครุฟ: 32-35)และอัลลอฮ์ทรงแจ้งให้ทราบในอายะฮ์ข้างต้นว่า ความแตกต่างในการครอบครองทรัพย์สินนั้น เกิดขึ้นจากการบริหารจัดการของพระองค์ เชคอับดุลเราะฮ์มาน อัซ-ซะอ์ดีย์ เราะฮิมะฮุลลอฮ์ ได้อธิบายอายะฮ์ข้างต้นว่า:"อัลลอฮ์ ตะอาลา ทรงแจ้งว่าโลกนี้มิได้มีค่าใดๆ ณ พระองค์เลย แท้จริงแล้วหากปราศจากความรักและความเมตตาของพระองค์ต่อปวงบ่าวแล้ว ซึ่งทั้งสองเป็นคุณลักษณะที่ไม่มีสิ่งใดเทียบเคียง แน่นอนพระองค์ก็จะประทานความสุขสบายอย่างล้นเหลือแก่ผู้ปฏิเสธศรัทธา จะทรงประทานให้พวกเขา (มีหลังคาบ้านที่ทำจากเงิน และบันไดขึ้น) ก็ทำด้วยเงินด้วย (ปรากฏเด่นชัดเหนือมัน) คือบนหลังคาของพวกเขา หมายถึง อัลลอฮ์จะทรงประดับประดาพวกเขาในโลกนี้ด้วยเครื่องประดับนานาชนิด ให้พวกเขาทุกสิ่งที่ต้องการ แต่การที่พระองค์ทรงยับย้งไว้นั้น เพราะความเมตตาที่มีต่อปวงบ่าวของพระองค์ เกรงว่าพวกเขาจะรีบเร่งไปสู่การปฏิเสธศรัทธา และการฝ่าฝืนที่มากมาย อันเกิดจากการลุ่มหลงในโลกดุนยา นี่คือหลักฐานว่า พระองค์ได้ทรงยับยั้งบางสิ่งบางอย่างจากความสะดวกสบายของโลกนี้ ทั้งที่เป็นการห้ามโดยรวมหรือเจาะจง ทั้งนี้เพื่อผลประโยชน์ของพวกเขาทั้งสิ้น แท้จริงแล้วโลกนี้ไม่มีคุณค่าใดๆ เลย ณ อัลลอฮ์ แม้เพียงเท่าปีกยุง สิ่งที่กล่าวมาข้างต้นนั้นคือปัจจัยชั่วคราวแห่งชีวิตในโลกนี้เท่านั้น มันวุ่นวาย เหน็ดเหนื่อยและสูญสลายในที่สุด แท้จริง ณ อัลลอฮ์แล้วการตอบแทนในโลกหน้าย่อมดีกว่าสำหรับผู้ที่ยำเกรงต่อพระองค์ด้วยการปฏิบัติในสิ่งที่พระองค์ทรงใช้และออกห่างจากสิ่งที่พระองค์ทรงห้าม เนื่องจากเป็นการตอบแทนที่ครบถ้วนสมบูรณ์ในทุกมิติ ในสวนสวรรค์"ตัฟซีรอัซซะอ์ดีย์ , ตัยซีรอัล-การีม อัรเราะฮ์มาน (หน้า 765)

อิสลามไม่ได้ต้องการที่จะยกเลิกการแบ่งคนจากการเป็นคนรวยและคนจน โดยทำให้พวกเขาทั้งหมดเป็นคนรวยหรือเป็นคนจน เป็นต้น แต่อิสลามได้กำหนดให้คนรวยต้องปลอบใจคนจน ส่วนการต่อสู้กับความแตกต่างที่เป็นเรื่องปกติระหว่างมนุษย์ และ การพยายามกำจัดมันออกไปนั้นถือเป็นการฝ่าฝืนกฎธรรมชาติที่อัลลอฮ์ได้กำหนดไว้ ดังนั้น อิสลามจึงเข้ามาจัดการกับมันอย่างถูกต้องและขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม

หมวดที่ : 2470

คำถามหมายเลข : 30

## อะไรคือความหมายของคำว่าดุลภาพในอิสลาม?

คำตอบ:

ความสำคัญที่ (1)

มวลการสรรเสริญเป็นสิทธิของอัลลอฮ์ คำว่าดุลภาพในอิสลามนั้น คือการยึดมั่นอยู่บนสายกลางระหว่างความผิดทั้งสองนั้นคือ ความสุดโต่งกับความหย่อนยานนั้นคือสายกลางระหว่างความหย่อนยานของชาวยิวและการจาบจ้วงของพวกเขาต่ออัลลอฮ์ โดยที่พวกเขากล่าวหาอัลลอฮ์ว่า แท้จริงอัลลอฮ์นั้นยากจน และพวกเราร่ำรวย และต่อบรรดาศาสนทูต โดยบางกลุ่มปฏิเสธศรัทธาต่อพวกเขา และอีกบางกลุ่มทำการฆ่าพวกเขา และระหว่างความสุดโต่งของชาวคริสต์ที่ยกฐานะท่านศานทูตอีซาเป็นพระเจ้า และพวกเขาได้ยึดเอาบรรดานักปราชญ์ของพวกเขา และบรรดาบาทหลวงของพวกเขาเป็นพระเจ้าอื่นจากอัลลอฮ์.

ดุลภาพในอิสลามนั้นกว้างขวางและครอบคลุม ดังนั้น ในเรื่องที่เกี่ยวกับสิทธิ์ต่างๆ คือ คุณต้องมอบสิทธิ์ต่างๆ ของแต่ละคนซึ่งสิทธิ์ของเขา แม้ว่าเขาจะมีศาสนาที่ต่างจากคุณ หรือ เป็นคู่กรณีกับคุณก็ตาม ดังที่อัลลอฮ์ ทรงตรัสว่า:{ يَاأَيُّهَا الَّذِينَ آمَنُوا كُونُوا قَوَّامِينَ لِلَّهِ شُهَدَاءَ بِالْقِسْطِ وَلَا يَجْرِمَنَّكُمْ شَنَآنُ قَوْمٍ عَلَى أَلَّا تَعْدِلُوا اعْدِلُوا هُوَ أَقْرَبُ لِلتَّقْوَى وَاتَّقُوا اللَّهَ إِنَّ اللَّهَ خَبِيرٌ بِمَا تَعْمَلُونَ (8)} {โอ้ผู้ศรัทธาทั้งหลาย! จงเป็นผู้ปฏิบัติหน้าที่ด้วยดีเพื่ออัลลอฮ์ เป็นพยานด้วยความเที่ยงธรรม และจงอย่าให้การเกลียดชังพวกหนึ่งพวกใด ทำให้พวกเจ้าไม่ยุติธรรม จงยุติธรรมเถิด มันเป็นสิ่งที่ใกล้กับความยำเกรงยิ่งกว่า และพึงยำเกรงอัลลอฮ์เถิด แท้จริงอัลลอฮ์นั้น เป็นผู้ทรงรอบรู้อย่างละเอียดในสิ่งที่พวกเจ้ากระทำกัน)(8)}[ซูเราะฮ์ อัล-มาอิดะฮ์ : 8]และไม่เหมือนชาวยิวที่กล่าวว่า “ไม่เป็นความผิดใด ๆ สำหรับพวกเราต่อบรรดาชาวอาหรับ(ในการไม่คืนทรัพย์สินแก่พวกเขา)” และไม่เหมือนคริสเตียนที่กล่าวว่า "ใครตบแก้มขวาคุณ ก็จงหันแก้มซ้ายให้เขา" แต่ส่วนใหญ่ไม่ได้ปฏิบัติแบบนั้น แต่พวกเขาตบหน้าผู้คนและปล้นทรัพย์สมบัติของพวกเขา.

เช่นเดียวกันดุลยภาพนั้นหมายถึง ความเป็นกลางและความยุติธรรม ดังนั้นอิสลามคือความดีในทุกด้านที่อยู่ระหว่างสองสิ่งที่ไม่ดี และสิ่งที่จำเป็นสำหรับมุสลิมคือการเป็นคนสายกลาง ไม่ทำตัวสุดขั้วและสุดโต่ง ไม่มักง่ายและประมาทเลินเล่อ และนำความพอดีมาใช้กับตนเอง ภาระหน้าที่และสิทธิต่างๆ และครอบคลุมถึงการพูดและการกระทำด้วยส่วนหนึ่งจากบรรดาแง่มุมต่างๆ เหล่านี้: ประการแรก: อิสลามคำนึงถึงความต้องการของจิตวิญญาณด้วยการอิบาดะฮ์ การขัดเกล่าจิตใจและอื่นๆ และคำนึงถึงความต้องการของร่างกายด้วยการจัดการระบบธุรกรรมต่างๆ กำหนดกรอบเรื่องอาหารและเครื่องดื่ม สนับสนุนการแต่งงาน และห้ามการเป็นโสด คือการปลีกตนเพื่ออิบาดะฮ์และทิ้งการแต่งงานมนุษย์บางส่วนให้ความสำคัญกับจิตวิญานไม่สนใจด้านร่างกาย ทั้งที่การประกอบอีบาดะฮ์นั้นต้องใช้ร่างกายเป็นส่วนประกอบสำคัญ พวกเขาจะไม่อาบน้้ำและไม่ชำระสิ่งสกปรก บังคับตนเองสวมใส่เสื้อผ้าที่หยาบกระด้าง บริโภคอาหารที่ไม่เหมาะกับตน พร้อมกับความสุดโต่งในการประกอบอิบาดะฮ์ ปลีกตนออกจากผู้คนและขัดต่อกฎธรรมชาติ เช่นบาทหลวงคริสต์ ชาวพุทธบางกลุ่ม ชาวฮินดูและกลุ่มซูฟีที่สุดโต่ง.ในทางกลับกัน มนุษย์บางส่วนให้ความสำคัญด้านร่างกายและไม่สนใจด้านจิตวิญญาน ชีวิตของพวกเขาจะตามอารมณ์ใฝ่ต่ำ และสนองความต้องการเท่านั้น โดยไม่สนต่อบัญญัติศาสนาและไม่สนใจต่อการอิบาดะฮ์

ประการที่สอง : อิสลามอนุญาตให้คบค้าสมาคมกับผู้ปฏิเสธศรัทธา ทั้งการซื้อขายการมอบสิ่งของและอื่นๆ ต้องปฏิบัติด้วยความยุติธรรม ห้ามมิให้ละเมิดต่อพวกเขา นอกจากในสถานการณ์สงครามศาสนาเท่านั้น ทั้งนี้ต้องไม่รับอิทธิพลทางความเชื่อ และประเพณีของพวกเขา พร้อมทั้งต้องไม่ให้เกิดความภักดีทางจิตใจต่อพวกเขาด้วยมนุษย์บางกลุ่มนั้นจะฆ่าเพื่อนมนุษย์ที่มีศาสนาต่างจากตนและไม่ยอมรับการมีของพวกเขา จะอธรรมต่อพวกเขาเพราะพวกเขาไม่นับถือศาสนา แนวทางหรือนิกายของเขา ในทางกลับกันบางกลุ่มก็หย่อนยานในศาสนาของตน เพื่อเอาใจผู้ปฏิเสธศรัทธา เชื่อฟังพวกเขาในสิ่งที่ขัดกับศาสนา ซึ่งเกิดจากการประจบสอพลอและความโลภ โดยหารู้ไม่ว่าพฤติกรรมนั้นเป็นเหตุให้บรรดาผู้ปฏิเสธดูถูกเขา ไม่เกิดประโยชน์ใดๆ เลยทั้งทางด้านศาสนาและทางโลก

ประการที่สาม : อิสลามมีหลักการที่ว่าด้วยการศรัทธาต่ออัลลอฮ์ คุณลักษณะของพระองค์และการกระทำของพระองค์ โดยไม่เหมือนกับสิ่งใด และมนุษย์บางกลุ่มมีหลักความเชื่อที่เป็นอเทวนิยม ปฏิเสธการมีของอัลลอฮ์ด้วยวาจา แม้ว่าในใจนั้นสวนทางกับวาจาของตนก็ตามและบางกลุ่มเชื่อต่อพระองค์เหมือนกับสิ่งที่ไม่มี โดยพวกเขาไม่ยืนยันคุณลักษณะและการกระทำของพระองค์ ดังนั้นพวกเขาและกลุ่มที่มีความเชื่อเหมือนพวกเขานั้น ต่างก็มีจุดร่วมในด้านการปฏิเสธคุณลักษณะและการกระทำของพระองค์ในทางตรงกันข้ามก็มีมนุษย์บางกลุ่มที่เชื่อว่าทุกสรรพสิ่งคืออัลลอฮ์ และบางกลุ่มก็เชื่อว่าความเป็นพระเจ้านั้นเกิดขึ้นกับสิ่งถูกสร้างบางประเภท เช่น บรรดามลาอีกะฮ์และเยซู หรือสิ่งที่ธรรมดากว่านั้น เช่น เจว็ดและต้นไม้ พวกเขาได้ตั้งชื่อสิ่งเหล่านั้นบางส่วนด้วยนามที่ผันมาจากบรรดาพระนามของอัลลอฮ์ ดังนั้นพวกเขาและกลุ่มที่มีความเชื่อเหมือนพวกเขานั้น ต่างก็มีจุดร่วมเดี่ยวกันในด้านการเปรียบเทียบอัลลอฮ์เหมือนสิ่งถูกสร้าง

ประการที่สี่: อิสลามยืนยันหลักแห่งกฏสภาวการณ์ และทุกสิ่งที่เกิดขึ้นในจักรวาลนี้ล้วนเป็นไปตามพระประสงค์ของอัลลอฮ์ทั้งสิ้น และใม่ว่าสิ่งใดที่เกิดขึ้นในนั้นจากสิ่งที่พระองค์ทรงบัญชา แท้จริงพระองค์ทรงรักและพอพระทัยต่อสิ่งนั้น และสำหรับผู้เป็นบ่าวก็มีความต้องการเป็นของตัวเอง และการกระทำของเขาที่เป็นไปตามความต้องการของเขานั้น จะไม่ออกจากพระประสงค์ของอัลลอฮ์ตะอาลาและมีมนุษย์บางกลุ่มเชื่อว่ามนุษย์ถูกบังคับในการกระทำต่างๆ ของตน และไม่มีเจตจำนงใดๆ สำหรับเขา ในทางกลับกัน มีบางกลุ่มเชื่อว่ามนุษย์สร้างการกระทำของตนเอง สิ่งนั้นไม่ใช่พระประสงค์และความต้องการของอัลลอฮ์แต่อย่างใด

ประการที่ห้า : อิสลามอยู่กึ่งกลางในด้านเศษฐกิจระหว่างแนวคิดสังคมนิยมกับทุนนิยม

ประการที่หก : อิสลามได้สร้างความเป็นดุลยภาพและความเป็นกลางในทุกด้าน ไม่ว่าในด้านความสัมพันธ์กับอัลลอฮ์ตะอาลา ความสัมพันธ์กับมนุษย์ และความสัมพันธ์ของบุคคลที่มีต่อตัวเองและท่านอาจพบความจริงเหล่านั้นในบางแง่มุมในศาสนาอื่นที่ไม่ใช่ศาสนาอิสลามได้ แต่ไม่ใช่ในลักษณะที่ครอบคลุมทุกแง่มุม เพราะอิสลามเป็นศาสนาของอัลลอฮ์ ตะอาลา ซึ่งเป็นศาสนาที่พระองค์ทรงพอพระทัยและเป็นศาสนาสุดท้ายที่เป็นที่สิ้นสุดสำหรับทุกศาสนา และทรงทำให้เป็นศาสนาที่เหมาะกับทุกยุค ทุกสถานที่และทุกคน สติปัญญาไม่สามารถที่จะเข้าใจถึงความลับและเป้าหมายสูงสุดของมันได้ และพระองค์จะไม่ยอมรับศาสนาอื่นใดจากใครก็ตาม นอกจากศาสนาอิสลามเท่านั้น และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม

หมวดที่ : 2140

คำถามหมายเลข : 31

## รูปแบบการผ่อนหนักผ่อนเบาให้แก่กันในอิสลามเป็นอย่างไร?

คำตอบ:

ความสำคัญที่ (1)

มวลการสรรเสริญเป็นสิทธิของอัลลอฮ์ การให้อภัยแก่กันในอิสลามนั้นถือเป็นการให้แก่กันที่ดีที่สุดและสมบูรณ์ที่สุดตามที่มนุษย์รู้มา คำนี้มีความหมายเหมือนกันกับความสะดวกความง่ายดาย และความสะดวกความง่ายดายในศาสนาอิสลามนั้น มีอยู่ในหลายสิ่งหลายอย่าง เช่น:

อัลลอฮ์ทรงกำหนดให้เรื่องการสักการะต่อพระองค์ในศาสนาอิสลามนั้นเป็นเรื่องที่สะดวกง่ายดาย ดังนั้นมันจึงไม่ใช่กฎโซ่ตรวนที่หนักเหมือนที่มีบัญญัติในศาสนาก่อน ๆ อัลลอฮ์ ตะอาลา ตรัสว่า:{الَّذِينَ يَتَّبِعُونَ الرَّسُولَ النَّبِيَّ الْأُمِّيَّ الَّذِي يَجِدُونَهُ مَكْتُوبًا عِنْدَهُمْ فِي التَّوْرَاةِ وَالْإِنْجِيلِ يَأْمُرُهُمْ بِالْمَعْرُوفِ وَيَنْهَاهُمْ عَنِ الْمُنْكَرِ وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ وَيَضَعُ عَنْهُمْ إِصْرَهُمْ وَالْأَغْلَالَ الَّتِي كَانَتْ عَلَيْهِمْ} (คือบรรดาผู้ปฏิบัติตามเราะซูล ผู้เป็นนบีที่เขียนอ่านไม่เป็นที่พวกเขา พบเขาถูกจารึกไว้ ณ ที่พวกเขา ทั้งในอัต-เตารอต และในอัล-อินญีล โดยที่เขา จะใช้พวกเขาให้กระทำในสิ่งที่ชอบและห้ามพวกเขามิให้กระทำในสิ่งที่ไม่ชอบและจะอนุมัติให้แก่พวกเขาซึ่งสิ่งดีๆ ทั้งหลาย และจะให้เป็นที่ต้องห้ามแก่พวกเขา ซึ่งสิ่งที่เลวทั้งหลาย และจะปลดเปลื้องออกจากพวกเขา ซึ่งภาระหนักของพวกเขาและห่วงคอที่ปรากฏอยู่บนพวกเขา)่(ซูเราะฮ์ อัล-อะอ์รอฟ : 157)ตัวอย่างเช่น ที่มีบัญญัติในศาสนาก่อนหน้านี้นั้น คือไม่อนุญาตให้ประกอบพิธีละหมาดนอกจากในสถานที่เฉพาะเท่านั้น ในขณะที่ได้บัญญัติไว้ในศาสนาอิสลามคืออนุญาตให้มุสลิมประกอบพิธีละหมาดในสถานที่ใดก็ได้ ไม่ว่าจะทางอากาศ ทางทะเล หรือทางบกเช่นเดียวกันการยกหะดัษ(1)ในบัญญัติก่อนหน้านี้ไม่อนุญาตกระทำนอกจากด้วยน้ำเท่านั้น แต่อัลลอฮ์ได้ทรงกำหนดให้ทำการตะยัมมุม(2)ได้ในศาสนาอิสลามเพื่อเป็นความเมตตาจากพระองค์ เช่นเดียวกันกับการละหมาดย่อและการอนุโลมไม่ต้องถือศีลอดในยามเดินทางและเจ็บป่วย.

และอีกตัวอย่างของความง่ายและการให้อภัยในอิสลามนั้น คือการที่อัลลอฮ์ทรงบัญญัติวิธีการการเตาบะฮ์(1)สำหรับผู้ทำบาป โดยก่อนหน้านี้การเตาบะฮ์ตัวของชนอิสรออีลคือการสั่งให้พวกเขาฆ่ากันเอง เพื่อให้อัลลอฮ์ทรงรับการเตาบะฮ์จากพวกเขา อัลลอฮ์ ตะอาลา ทรงตรัสว่า:{وَإِذْ قَالَ مُوسَى لِقَوْمِهِ يَاقَوْمِ إِنَّكُمْ ظَلَمْتُمْ أَنْفُسَكُمْ بِاتِّخَاذِكُمُ الْعِجْلَ فَتُوبُوا إِلَى بَارِئِكُمْ فَاقْتُلُوا أَنْفُسَكُمْ ذَلِكُمْ خَيْرٌ لَكُمْ عِنْدَ بَارِئِكُمْ فَتَابَ عَلَيْكُمْ إِنَّهُ هُوَ التَّوَّابُ الرَّحِيمُ} (และจงนึกถึง เมื่อตอนที่มูซาได้กล่าว แก่ประชาชนของเขาว่า ประชาชนของฉันเอ๋ย แท้จริง พวกท่าน ได้กระทำผิดต่อตัวพวกท่านเอง ที่ไปเอาลูกวัวมาบูชา ดังนั้น พวกท่าน ควรจะหันไปยังพระผู้ทรงบังเกิดพวกท่าน เพื่อขอลุแก่โทษ และจงฆ่าตัวของพวกท่านเอง นี่เป็นการดีที่สุด สำหรับพวกท่าน ในสายตาของพระผู้ทรงบังเกิดพวกท่าน แล้วพระองค์ ได้ทรงนิรโทษสูเจ้า เพราะพระองค์ คือผู้ทรงนิรโทษโดยปรานี ผู้ทรงเมตตาเสมอ)(ซูเราะฮ์ อัล-บะเกาะเราะฮ์ : 54)ส่วนในอิสลาม เมื่อผู้ใดทำการเตาบะฮ์ต่ออัลออฮ์ พระองค์ก็จะทรงรับการเตาบะฮ์ของเขา และทรงเปลี่ยนความชั่วนั้นเป็นความดี อัลลอฮ์ ตะอาลา ทรงตรัสว่า:{وَالَّذِينَ لَا يَدْعُونَ مَعَ اللَّهِ إِلَهًا آخَرَ وَلَا يَقْتُلُونَ النَّفْسَ الَّتِي حَرَّمَ اللَّهُ إِلَّا بِالْحَقِّ وَلَا يَزْنُونَ وَمَنْ يَفْعَلْ ذَلِكَ يَلْقَ أَثَامًا (68) (และบรรดาผู้ที่ไม่วิงวอนขอพระเจ้าอื่นใดคู่เคียงกับอัลลอฮ์ และพวกเขาไม่ฆ่าชีวิตซึ่งอัลลอฮทรงห้ามไว้ เว้นแต่เพื่อความยุติธรรม และพวกเขาไม่ผิดประเวณี และผู้ใดกระทำเช่นนั้น เขาจะได้พบกับความผิดอันมหันต์(68)يُضَاعَفْ لَهُ الْعَذَابُ يَوْمَ الْقِيَامَةِ وَيَخْلُدْ فِيهِ مُهَانًا (69) การลงโทษในวันกิยามะฮ์จะถูกเพิ่มขึ้นเป็นสองเท่าสำหรับเขา และเขาจะอยู่ในนั้นอย่างอัปยศ(69)إِلَّا مَنْ تَابَ وَآمَنَ وَعَمِلَ عَمَلًا صَالِحًا فَأُولَئِكَ يُبَدِّلُ اللَّهُ سَيِّئَاتِهِمْ حَسَنَاتٍ وَكَانَ اللَّهُ غَفُورًا رَحِيمًا (70) เว้นแต่ผู้ที่กลับเนื้อกลับตัว และศรัทธาและประกอบการงานที่ดี เขาเหล่านั้นแหละอัลลอฮ์จะทรงเปลี่ยนความชั่วของพวกเขาเป็นความดี และอัลลอฮ์เป็นผู้ทรงอภัย ผู้ทรงเมตตาเสมอ(70)وَمَنْ تَابَ وَعَمِلَ صَالِحًا فَإِنَّهُ يَتُوبُ إِلَى اللَّهِ مَتَابًا (71)} และผู้ใดกลับเนื้อกลับตัวและกระทำความดี แท้จริงเขากลับเนื้อกลับตัวเข้าหาอัลลอฮ์อย่างจริงจัง(71) )(ซูเราะฮ์ อัล-ฟุรกอน : 68-71)และตัวอย่างหนึ่งจากความง่ายดายนั้น คือสิ่งที่ท่านนบี ศ็อลลัลลอฮุอะลัยฮิวะซัลลัม ได้กล่าวว่า:"ผู้ใดที่ประพฤติดีหลังจากรับอิสลาม ความชั่วที่เขาปฏิบัติก่อนหน้านั้นก็จะถูกอภัยให้ทั้งหมด และผู้ใดประพฤติชั่วหลังจากรับอิสลามแล้ว บาปของเขาก็จะถูกคิดทั้งก่อนรับอิสลามและหลังรับอิสลาม"บันทึกโดยอัลบุคอรีย์ (6921) มุสลิม (120)คำว่าประพฤติชั่วในหะดีษข้างต้น หมายถึงการตกศาสนา ไม่ได้หมายถึงการกลับไปสู่บาปอีก ดังนั้นหากเขาตกศาสนา เขาจะได้รับการลงโทษทั้งบาปก่อนและหลังรับอิสลาม แต่ถ้าเขากลับไปทำบาปอีกซี่งไม่ใช่บาปที่ทำให้ตกศาสนา เขาจะได้รับการลงโทษจากบาปที่เขากลับไปทำนั้น โดยไม่รวมกับบาปที่ทำมาก่อนการรับอิสลาม เพราะท่านนบี ศ็อลลัลลอฮุอะลัยฮิวะซัลลัม กล่าวว่า:"ท่านไม่รู้หรือว่า แท้จริงศาสนาอิสลามจะลบล้างบาปก่อนหน้าทั้งหมด?"(บันทึกโดยมุสลิม (121) )

และอีกตัวอย่างหนึ่งของความง่ายในอิสลาม คือหลักการในอิสลามนั้นเป็นหลักการที่ง่าย ไม่ใช่ดุจดั่งโซ่ตรวนและภาระอันหนักอึ้ง ด้วยเหตุนี้ท่านนบี ศ็อลลัลลอฮุอะลัยฮิวะซัลลัม ได้กล่าวว่า:“แท้จริงศาสนาอิสลามนั้นง่ายและไม่มีใครทำให้กิจการของศาสนานั้นเป็นเรื่องยาก เว้นแต่จะต้องยอมจำนนไม่เอาในที่สุด แต่พวกเจ้าจงปฏิบัติให้ถูกต้องและให้ใกล้เคียงกับความสมบูรณ์มากที่สุด จงรับข่าวดีของผลบุญที่มากมาย และจงฉวยโอกาสในช่วงเช้า ช่วงเย็นและส่วนหนึ่งของเวลากลางคืน”บันทึกโดยอัลบุคอรีย์ (39)ครั้นเมื่อท่านนบี ศ็อลลัลลอฮุอะลัยฮิวะซัลลัม ได้ส่งมูอาซและอบูมูซา อัล-อัชอารีย์ เราะฎิยัลลอฮุอันฮุมา ไปยังเมืองเยเมน ท่านได้กล่าวแก่ทั้งสองว่า:“ท่านทั้งสองจงทำให้เกิดความง่ายดาย อย่าทำให้ยาก จงแจ้งข่าวที่นำมาซึ่งความยินดี จงอย่าทำให้เกิดการปลีกตัวออกจากกัน และจงเชื่อฟังซึ่งกันและกัน อย่าขัดแย้งกัน"เศาะฮีห์อัลบุคอรีย์ (3038) และมุสลิม (7)

อีกตัวอย่างของความเรียบง่ายและความอะลุ่มอล่วยของอิสลามคือการกำชับให้บุตรทำดีต่อบิดามารดาแม้นว่าท่านทั้งสองเป็นผู้ปฏิเสธศรัทธาและเป็นผู้ขัดขวางอิสลามก็ตาม อัลลอฮ์ ตะอาลา ทรงตรัสว่า:{وَإِنْ جَاهَدَاكَ عَلَى أَنْ تُشْرِكَ بِي مَا لَيْسَ لَكَ بِهِ عِلْمٌ فَلَا تُطِعْهُمَا وَصَاحِبْهُمَا فِي الدُّنْيَا مَعْرُوفًا وَاتَّبِعْ سَبِيلَ مَنْ أَنَابَ إِلَيَّ ثُمَّ إِلَيَّ مَرْجِعُكُمْ فَأُنَبِّئُكُمْ بِمَا كُنْتُمْ تَعْمَلُونَ (15)} (และถ้าเขาทั้งสองบังคับเจ้าให้ตั้งภาคีต่อข้า โดยที่เจ้าไม่มีความรู้ในเรื่องนั้น เจ้าอย่าได้เชื่อฟังปฏิบัติตามเขาทั้งสอง และจงอดทนอยู่กับเขาทั้งสองในโลกนี้ด้วยการทำความดี และจงปฏิบัติตามทางของผู้ที่กลับไปสู่ข้า และยังเรานั้นคือทางกลับของพวกเจ้า ดังนั้น ข้าจะบอกแก่พวกเจ้าในสิ่งที่พวกเจ้าได้กระทำไว้)(ซูเราะฮ์ ลุกมาน : 15)ครั้นเมื่อมารดาของอัสมาอ์ บุตรีของท่านอบูบักร์ เราะฏิยัลลอฮุอันฮุมา มาเยี่ยมนาง นางก็ได้ขออนุญาตจากท่านนบี ศ็อลลัลลอฮุอะลัยฮิวะซัลลัม เพื่อเชื่อมความสัมพันธ์กับมารดา โดยนางกล่าวว่า "มารดาได้มาหาฉันในขณะที่เขายังเป็นผู้ตั้งภาคี โดยนางได้มาช่วงสนธิสัญญา (อัลฮุดัยบียะฮ์) ระหว่างชาวกุร็อยช์กับท่านนบี ศ็อลลัลลอฮุอะลัยฮิวะซัลลัม ในช่วงที่พวกเขาอยู่กับบิดาของนาง ฉันก็เลยสอบถามท่านนบี ศ็อลลัลลอฮุอะลัยฮิวะซัลลัม โดยกล่าวว่า "โอ้ท่านเราะซูลุลลอฮ์ มารดาของฉันได้มาหาฉันโดยที่นางต้องการเชื่อมความสัมพันธ์กับฉัน ฉันควรเชื่อมสัมพันธ์กับนางหรือไม่? ท่านเราะซูลุลลอฮ์ ตอบว่า "ใช่ เจ้าจงเชื่อมสัมพันธ์กับนางเถิด"เศาะฮีห์อัลบุคอรีย์ (3183) และเศาะฮีห์มุสลิม (50)เช่นเดียวกัน อิสลามได้กำชับให้สามีทำดีต่อภรรยาที่นับถือศาสนายิวหรือศาสนาคริสต์ และไม่ควรทำให้นางเกิดความไม่สบายใจ สร้างความอับอายหรือดูแคลนนาง อันเนื่องจากศาสนาของนาง

ส่วนหนึ่งจากความง่ายดายของอิสลามและความอลุ่มอล่วยของมันนั้น คือการกำชับให้มุสลิมร่วมมือร่วมใจกันกับผู้ที่ไม่ใช่มุสลิมที่ไม่ได้ทำสงครามศาสนากับมุสลิม และใช้ให้มุสลิมใช้ความยุติธรรมกับพวกเขาและส่งเสริมให้ทำดีต่อพวกเขา อัลลอฮ์ ตะอาลา ทรงตรัสว่า :{ لَا يَنْهَاكُمُ اللَّهُ عَنِ الَّذِينَ لَمْ يُقَاتِلُوكُمْ فِي الدِّينِ وَلَمْ يُخْرِجُوكُمْ مِنْ دِيَارِكُمْ أَنْ تَبَرُّوهُمْ وَتُقْسِطُوا إِلَيْهِمْ إِنَّ اللَّهَ يُحِبُّ الْمُقْسِطِينَ (8) } (อัลลอฮ์มิได้ทรงห้ามพวกเจ้าเกี่ยวกับบรรดาผู้ที่มิได้ต่อต้านพวกเจ้าในเรื่องศาสนา และพวกเขามิได้ขับไล่พวกเจ้าออกจากบ้านเรือนของพวกเจ้า ในการที่พวกเจ้าจะทำความดีแก่พวกเขา และให้ความยุติธรรมแก่พวกเขา แท้จริงอัลลอฮ์ทรงรักผู้มีความยุติธรรม(8))(ซูเราะฮ์ อัล-มุมตะฮินะฮ์ : 8)

และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม

หมวดที่ : 3180

คำถามหมายเลขที่ : 32

## อะไรคือความหมายสิทธิมนุษยชนในอิสลาม?

คำตอบ:

ความสำคัญที่ (1)

มวลการสรรเสริญเป็นสิทธิแห่งอัลลอฮ์ อิสลามปกป้องทั้งสิทธิของผู้ทรงสร้าง และสิทธิของผู้ถูกสร้าง รายงานจากท่านมุอาซ บิน ญะบัล เราะฏิยัลลอฮุอันฮุ กล่าวว่า:ฉันได้ขี่ลาซ้อนหลังท่านนบี ศ็อลลัลลอฮุอะลัยฮิวะซัลลัม โดยไม่มีสิ่งใดกั้นระหว่างฉันกับท่านนบีนอกจากไม้พิงหลังเท่านั้น จากนั้นท่านกล่าวว่า "โอ้มุอาซ เอ๋ย" ฉันก็ตอบท่านว่า "ตามการเรียกร้องของท่าน และตามความพอใจของท่าน โอ้ท่านเราะซูลุลลอฮ์" จากนั้นท่านก็เดินทางต่อสักพัก แล้วท่านก็กล่าวว่า "โอ้มุอาซ เอ๋ย" ฉันก็ตอบท่านว่า "ตามการเรียกร้องของท่าน และตามความพอใจของท่าน โอ้ท่านเราะซูลุลลอฮ์" จากนั้นท่านก็เดินทางต่อไปอีกสักพัก แล้วท่านก็กล่าวว่า "โอ้มุอาซ เอ๋ย" ฉันก็ตอบท่านว่า "ตามการเรียกร้องของท่าน และตามความพอใจของท่าน โอ้ท่านเราะซูลุลลอฮ์" ท่านกล่าวว่า "เจ้าทราบหรือไม่ ว่าอะไรคือสิทธิที่อัลลอฮ์ต้องได้รับจากบ่าวของพระองค์" ฉันก็ตอบว่า "อัลลอฮ์และเราะซูลของพระองค์เท่านั้นที่รู้ดีที่สุด" ท่านตอบว่า "สิทธิที่อัลลอฮ์ต้องได้รับจากบ่าวของพระองค์ก็คือ การที่พวกเขาทำการสักการะพระองค์เพียงพระองค์เดียว และไม่นำสิ่งใดมาเป็นภาคีกับพระองค์" จากนั้นท่านก็เดินทางต่อไปสักพัก แล้วก็กล่าวว่า "โอ้มุอาซ เอ๋ย" ฉันก็ตอบท่านว่า ว่า "ตามการเรียกร้องของท่าน และตามความพอใจของท่าน โอ้ท่านเราะซูลุลลอฮ์" ท่านนบีก็ถามฉันว่า "แล้วอะไรคือสิทธิที่บ่าวจะได้รับจากอัลลอฮ์ เมื่อพวกเขาได้ปฏิบัติเช่นนั้น" ฉันก็ตอบว่า "อัลลอฮ์และเราะซูลของพระองค์เท่านั้นที่รู้ดีที่สุด" ท่านตอบว่า "พระองค์ก็จะไม่ลงโทษพวกเขา"บันทึกโดยอัลบุคอรีย์และมุสลิม เศาะฮีห์อัลบุคอรีย์ (6267) และมุสลิม (48)

และศาสนาอิสลามได้มาเพื่อปกป้องมนุษย์ในด้านศาสนาของเขาและชีวิตของเขาในโลกนี้ ดังนั้นส่วนหนึ่งในความสมบูรณ์แบบของศาสนาอิสลามนั้นคือ อิสลามมิได้ละเลยสิทธิของมนุษย์ในบางด้านอย่างที่กฏหมายที่มนุษย์ได้กำหนดขึ้นมา และส่วนหนึ่งจากด้านต่างๆ ที่อิสลามให้การปกป้องนั้นคือ

หนึ่ง: สิทธิของมนุษย์ด้านศาสนา อิสลามเรียกร้องมนุษย์สู่ศาสนาที่เที่ยงแท้ และอธิบายความเท็จของศาสนาอื่น แต่ก็มิได้บังคับให้พวกเขานับถืออิสลามแต่อย่างใด อิสลามถือว่าเรื่องศาสนาเป็นเรื่องที่สำคัญที่สุด จึงปกป้องศาสนาเหนือสิ่งอื่นใด อิสลามให้สิทธิต่อผู้ที่ไม่ใช่มุสลิมเมื่ออาศัยในประเทศมุสลิมโดยให้พวกเขาสามารถปฏิบัติศาสนกิจของพวกเขาได้ ภายใต้เงื่อนไขที่อิสลามได้กำหนดไว้.

สอง: สิทธิในชีวิต อิสลามปกป้องทุกชีวิตโดยการห้ามฆ่าผู้บริสุทธิ์ แม้กระทั่งในสถานการณ์สงคราม อิสลามห้ามฆ่าเด็ก สตรีและคนชราที่ไม่ได้ร่วมสงคราม.

สาม: สิทธิในการสืบเชื้อสายและวงศ์ตระกูล แท้จริง ศาสนาอิสลามได้ปกป้องสิทธิในการสืบเชื้อสายของมนุษย์ไว้และห้ามมิให้ขัดขวางหรือจำกัดกรอบความสามารถของมนุษย์ในการได้รับสิทธินั้น

สี่: สิทธิด้านสังคม อิสลามได้กำหนดสิทธิของบิดามารดาและญาติพี่น้อง โดยสั่งให้ปฏิบัติดี เลี้ยงดูเมื่อยามจำเป็น พร้อมบังคับให้เชื่อมความสัมพันธ์ระหว่างกัน ส่วนสิทธิของเพื่อนบ้านนั้น กำหนดให้ทำดีและปกป้องสิ่งชั่วร้ายจากพวกเขา สิทธิบนท้องถนน ด้วยการชี้แนะผู้หลงทาง ลดสายตา (ไม่มองในสิ่งที่ต้องห้าม) กำจัดสิ่งที่เป็นอันตรายออกจากท้องถนน ไม่ก่อความรำคาญต่อผู้อื่น และอื่นๆ ส่วนคนทั่วไปนั้น อิสลามได้กำหนดสิทธิต่างๆ ซึ่งเป็นที่รู้กันในบัญญัติอิสลาม.

ห้า: สิทธิในด้านเศษฐกิจ อิสลามรักษาสิทธิของแต่ละบุคคลในการเป็นเจ้าของทรัพย์สิน ห้ามดอกเบี้ย เตือนไม่ให้มักง่ายในเรื่องที่เกี่ยวกับหนี้ พร้อมกับอนุญาตให้มีการยืมสำหรับผู้ที่ขัดสน บังคับให้ช่วยเหลือผู้ยากไร้ด้วยการจ่ายซากาต ส่งเสริมให้ช่วยเหลือพวกเขาด้วยการบริจาค และผู้ใดที่มีความจำเป็นเร่งด่วนอนุญาตให้เขาขอบริจาคจากผู้อื่นได้จนกว่าความจำเป็นของเขาจะบรรเทาลง และอิสลามกำหนดระเบียบรายรับ รายจ่ายทั่วไปของประเทศ

หก : สิทธิด้านสาธารณสุข ศาสนาอิสลามมีบัญบัติด้านสุขภาพอย่างมากมาย ทั้งหมดนั้นมีจุดประสงค์เพื่อรักษาสุขภาพของปัจเจกบุคคลและส่วนรวมตัวอย่างเช่น อิสลามห้ามสิ่งที่เป็นอันตรายต่อสุขภาพของมนุษย์ ไม่ว่าต่อร่างกายหรือสังคมรอบข้าง ดังที่ห้ามเสพสิ่งเสพติดและของมึนเมาและห้ามมิให้ผิดประเวณีและเบียงเบนทางเพศเนื่องจากเป็นบ่อเกิดของโรคร้ายต่างๆ และเพื่อป้องกันการระบาดของโรคต่างๆ ด้วยตัวอย่างเช่น อิสลามห้ามไม่ให้เดินทางออกจากเมืองที่ประสบกับโรคติดต่อหรือเดินทางเข้าไปยังเมืองนั้น ด้วยเหตุผลว่าการเข้าไปยังเมืองนั้นอาจเป็นเหตุเกิดการติดต่อกับโรคร้ายหรือตายได้ ส่วนการออกจากเมืองนั้นทำให้โรคนั้นกระจายและติอต่อไปยังผู้อื่นได้

เจ็ด: สิทธิของสตรี อิสลามปกป้องสิทธิของสตรี ในฐานะความเป็นแม่ ด้วยการดูแลนาง ทำดี และทำให้นางมีความสุขมากที่สุดเท่าที่จะทำได้ ปกป้องสิทธิของนางในฐานะพี่สาวหรือน้องสาว ภรรยาและลูกสาว ด้วยการดูแล ปกป้อง และทำงานเพื่อให้เกิดความสะดวกสบาย และเดินทางพร้อมกับนาง เพราะการเดินทางย่อมได้รับความยากลำบาก และสิ่งอื่นๆ ที่ต้องคอยปฏิบัติต่อนางและได้กำชับให้ผู้ปกครองของพวกนางจ่ายค่าเลี้ยงดูแก่พวกนาง เพราะอิสลามให้นางนั้นใช้ชีวิตแต่ในบ้าน เว้นแต่มีความจำเป็นเท่านั้น (ถึงจะออกจากบ้านได้) นางมีสิทธิ์บริหารจัดการในสิ่งที่นางครอบครอง ไม่ว่าจะเป็นทรัพย์สิน เงินทอง มรดกหรือสิ่งอื่นๆนางมีสิทธิ์ในการเลือกสามี มีสิทธิ์เลือกในการให้นมลูก และสิทธิ์ในการเลือกที่จะเลี้ยงลูก และอื่นๆจุดต่างระหว่างบัญญัติอิสลามกับหลักการอื่นคือการปกป้องสิทธิ์ในอิสลามนั้นเกิดจากความศรัทธาและการหวังผลบุญจากอัลลอฮ์ ตะอาลา มิใช่เกิดจากความกลัวต่อกฏหมายหรือเหตุผลอื่นๆความดีงามของอิสลามย่อมปรากฏเด่นชัดเมื่อเปรียบเทียบกับสิ่งที่เกิดขึ้นกับมนุษย์ทั่วไป และที่เกิดขึ้นกับผู้หญิงเป็นการเฉพาะในยุคก่อนอิสลามและภายใต้ระบอบการปกครองในปัจจุบัน

แปด: อิสลามปกป้องสิทธิของญินและสัตว์ ดังที่ทราบกันดีในตำรานิติศาสตร์อิสลาม เมื่ออิสลามรักษาไว้ซึ่งสิทธิของญินและสัตว์แล้ว ดังนั้น จะเป็นไปได้หรือที่อิสลามจะไม่ให้ความสำคัญถึงสิทธิของมนุษย์ซึ่งเป็นสิ่งถูกสร้างที่อัลลอฮ์ได้ทรงยกเกียรติพวกเขา? อัลลอฮ์ ตะอาลา ทรงตรัสว่า:{وَلَقَدْ كَرَّمْنَا بَنِي آدَمَ وَحَمَلْنَاهُمْ فِي الْبَرِّ وَالْبَحْرِ وَرَزَقْنَاهُمْ مِنَ الطَّيِّبَاتِ وَفَضَّلْنَاهُمْ عَلَى كَثِيرٍ مِمَّنْ خَلَقْنَا تَفْضِيلًا (70)} (และโดยแน่นอน เราได้ให้เกียรติแก่ลูกหลานของอาดัมและเราได้บรรทุกพวกเขาทั้งทางบกและทางทะเล และได้ให้ปัจจัยยังชีพที่ดีทั้งหลายแก่พวกเขา และเราได้ให้พวกเขาดีเด่นอย่างมีเกียรติเหนือกว่าผู้ที่เราได้ให้บังเกิดมาเป็นส่วนใหญ่(70))(ซูเราะฮ์ อัล-อิสรออ์ : 70)การให้เกียรติของอิสลามต่อมนุษย์นั้น ครอบคลุมถึงมนุษย์ทุกคนทั้งผู้ศรัทธาและผู้ปฏิเสธศรัทธา ผิวขาวและผิวดำ อาหรับและไม่ใช่อาหรับ และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม.

หมวดที่ : 3120

คำถามหมายเลขที่ : 35

## อิสลามเผยแผ่ด้วยคมดาบจริงหรือไม่? หากเป็นเช่นนั้นจริง จะเรียกว่าเป็นศาสนาที่เรียกร้องสู่สันติภาพได้อย่างไร?

คำตอบ:

ความสำคัญที่ (1)

คำถาม: อิสลามเผยแผ่ด้วยคมดาบจริงหรือไม่?

คำตอบ: โดยหลักแล้วการแพร่กระจายของศาสนาอิสลามนั้น คือด้วยการเรียกร้องเชิญชวนสู่การศรัทธาต่ออัลลอฮ์ และอนุญาตให้ใช้อาวุธต่อสู้กับผู้ที่ขัดขวางหรือปราบปรามการเรียกร้องสู่อิสลาม ท่านนบีมุฮัมมัด ศ็อลลัลลอฮุอะลัยฮิวะซัลลัม ได้ทำการเรียกร้องมนุษย์สู่อิสลามในนครมักกะฮ์เป็นเวลา 13 ปี จากนั้นท่านได้พิชิตเมืองมะดีะนะฮ์ โดยผ่านการเรียกร้องก่อนการบัญญัติสงครามศาสนาเสียอีกเหล่าบรรดาเศาะฮาบะฮ์และบรรดามุสลิม พวกเขากระจัดกระจายบนหน้าแผ่นดินและเรียกร้องมนุษยชาติสู่การศรัทธาต่ออัลลอฮ์ ผู้ใดปฏิเสธและทำสงคราม พวกเขาก็จะต่อสู้กับผู้คนเหล่านั้น อิสลามไม่ได้บังคับผู้ใดให้นับถือศาสนาอิสลาม อัลลอฮ์ ตะอาลา ทรงตรัสว่า:{لا إِكْرَاهَ فِي الدِّينِ}، (ไม่มีการบังคับให้นับถือศาสนาอิสลาม)แท้จริงแล้วอิสลามได้กำหนดให้ผู้ที่ไม่ประสงค์รับอิสลามนั้นต้องจ่ายญิสยะฮ์ (ค่าคุ้มครอง) เป็นการจ่ายในจำนวนที่ไม่มาก ทั้งนี้เพื่อเป็นค่าคุ้มครองและอื่นๆโดยแท้จริงแล้วรัฐอิสลามได้ปกป้องประชากรที่ไม่ใช่มุสลิมที่จ่ายญิสยะฮ์ และชาวยิว ชาวคริสต์ที่ได้อาศัยอยู่ในรัฐอิสลาม ซึ่งก่อนนั้นพวกเขาได้รับการกดขี่ข่มเหงระหว่างกัน และฆ่ากันเอง พวกเขายอมรับว่าการอยู่ภายใต้รัฐอิสลามนั้นมีความสงบ สามัคคีและสันติสุขจากความเมตตาของอัลลอฮ์ ซุบฮานะฮุวะตะอะลา ต่อบรรดาบ่าวของพระองค์ พระองค์ได้ทรงบัญญัติการญิฮาด เพื่อให้อิสลามได้กระจายและทำหน้าที่ปกครองบนหน้าแผ่นดิน ทั้งนี้เพื่อนำความสันติสุขและความสำเร็จสู่มนุษยชาติทั้งโลกนี้และโลกหน้า และอัลลอฮ์เป็นผู้ทรงให้ความสำเร็จ และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม ครอบครัวของท่าน และบรรดาอัครสาวกของท่านทั้งหลาย.

หมวดที่ : 20

คำถามหมายเลขที่ : 37

## อิสลามมีจุดยืนต่อการก่อการร้ายอย่างไรบ้าง?

คำตอบ:

ความสำคัญที่ (1)

อิสลามมีจุดยืนเกี่ยวกับ "การก่อการร้าย" อย่างไรบ้าง?

การก่อการ้ายหมายถึงการใช้ความรุนแรง การสร้างความตื่นตระหนก การขมขู่ ไม่ว่าจะทางร่างกายหรือทางจิตใจ ที่กระทำโดยรัฐ กลุ่ม หรือบุคคลที่กระทำต่อผู้อื่น ไม่ว่าทางศาสนาของเขา ชีวิต เกียรติยศ สติปัญญา หรือทรัพย์สิน โดยไร้ความชอบธรรม ด้วยวิธีการละเมิดในรูปแบบต่างๆ และมันคือรูปแบบหนึ่งของการสร้างความเสียหายบนหน้าแผ่นดิน

อัลลอฮ์ ตะอาลา ได้ตรัสไว้ว่า:﴿وَلَا تَبۡغِ ٱلۡفَسَادَ فِی ٱلۡأَرۡضِۖ إِنَّ ٱللَّهَ لَا یُحِبُّ ٱلۡمُفۡسِدِینَ﴾ (และอย่าแสวงหาความเสียหายในแผ่นดิน แท้จริง อัลลอฮ์ไม่ทรงโปรดบรรดาผู้บ่อนทำลาย)(ซูเราะฮ์ อัลเกาะศ็อศ : 77)

และบรรดาผู้ที่สร้างความเสียหายบนหน้าแผ่นดิน อัลลอฮ์ได้กำหนดบทลงโทษที่หนักหน่วงแก่พวกเขาเพื่อเป็นการหยุดยั้งความชั่วร้ายของพวกเขา และปกป้องทรัพย์สิน เลือดเนื้อ และเกียรติยศของผู้บริสุทธิ์ อัลลอฮ์ ตะอาลา ทรงตรัสว่า:﴿إِنَّمَا جَزَاءُ الَّذِينَ يُحَارِبُونَ اللَّهَ وَرَسُولَهُ وَيَسْعَوْنَ فِي الْأَرْضِ فَسَادًا أَنْ يُقَتَّلُوا أَوْ يُصَلَّبُوا أَوْ تُقَطَّعَ أَيْدِيهِمْ وَأَرْجُلُهُمْ مِنْ خِلَافٍ أَوْ يُنْفَوْا مِنَ الْأَرْضِ ذَلِكَ لَهُمْ خِزْيٌ فِي الدُّنْيَا وَلَهُمْ فِي الْآخِرَةِ عَذَابٌ عَظِيمٌ (33)﴾ (แท้จริงรางวัลการตอบแทนสำหรับผู้ที่ต่อสู้กับอัลลอฮ์และรอซูลของพระองค์และก่อให้เกิดความหายนะบนหน้าแผ่นดินนั้น คือการถูกฆ่า หรือถูกตรึงกางเขนหรือถูกตัดมือและเท้าของพวกเขาสลับข้างกัน หรือถูกเนรเทศออกไปจากแผ่นดิน การลงโทษดังกล่าวถือเป็นความอัปยศสำหรับพวกเขาในโลกนี้ และพวกเขาจะได้รับการลงโทษอันใหญ่หลวงในวันอาคิเราะฮ์ (33))(ซูเราะฮ์ อัล-มาอิดะฮ์ : 33)

และสิ่งที่จำเป็นต้องอธิบายในเรื่องนี้ คือผู้ปฏิเสธศรัทธามาแต่โบราณกาลต่างก็โจมตีศาสนาอิสลามและบรรยายถึงอิสลามด้วยคุณลักษณะที่น่าเกลียดที่สุด เพื่อให้เกิดความหวาดกลัวต่ออิสลาม.﴿یُرِیدُونَ أَن یُطۡفِـُٔوا۟ نُورَ ٱللَّهِ بِأَفۡوَ ٰ⁠هِهِمۡ وَیَأۡبَى ٱللَّهُ إِلَّاۤ أَن یُتِمَّ نُورَهُۥ وَلَوۡ كَرِهَ ٱلۡكَـٰفِرُونَ﴾ (พวกเขาต้องการเพื่อจะดับแสงสว่างของอัลลอฮ์ด้วยปากของพวกเขา และอัลลอฮ์นั้นไม่ทรงยินยอม นอกจากจะทรงให้แสงสว่างของพระองค์สมบูรณ์เท่านั้น และแม้ว่าบรรดาผู้ปฏิเสธศรัทธาจะชิงชังก็ตาม)(ซูเราะฮ์ อัตเตาบะฮ์ : 32)และจากเหตุผลดังกล่าวนี้ พวกเขาจึงให้การอธิบายถึงศาสนาอิสลามด้วยการก่อการร้ายและความโหดร้าย และพวกเขาลืมไปว่าการก่อการร้าย ความโหดร้าย การฆ่าผู้คน การกดขี่ผู้อื่นด้วยความไม่ชอบธรรม และคุณลักษณะที่ไม่ดีทั้งหมดนั้น แท้จริงมีอยู่ในศาสนาแห่งการปฎิเสธศรัทธาทั้งสิ้น และมันเป็นหนึ่งในคุณลักษณะของบรรดาผู้ปฏิเสธตลอดมาตั้งแต่อดีตจนปัจจุบัน

ส่วนการที่มีผู้นับถือศาสนาอิสลามบางคนมีพฤติกรรมที่ไม่ถูกต้อง ไม่ว่าทำไปโดยไม่รู้หรือมีเจตนาไม่ดี ก็ไม่ถือว่านั้นคือบัญญัติอิสลาม เพราะอิสลามห้ามปฏิบัติสิ่งเหล่านั้น. และอัลลอฮ์เป็นผู้ทรงให้ความสำเร็จ และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม ครอบครัวของท่าน และบรรดาอัครสาวกของท่านทั้งหลายหมวดที่ : 3040

คำถามหมายเลขที่ : 42

## ทุกศาสนาล้วนอ้างว่าเป็นศาสนาที่มาจากอัลลอฮ์ แล้วเหตุใดทุกคนจำเป็นต้องปฏิบัติตามศาสนาอิสลามเท่านั้น?

คำตอบ:

ความสำคัญที่ /1

มวลการสรรเสริญเป็นสิทธิแห่งอัลลอฮ์ แท้จริงแล้วเกณฑ์ที่ทำให้ศาสนาที่แท้จริงมีความต่างจากศาสนาอื่นนั้น มีดังนี้:

ข้อที่ 1 : ใช่ว่าทุกศาสนาอ้างตนว่าเป็นศาสนาของอัลลอฮ์ เพราะบางศาสนาไม่ได้มาจากฟากฟ้า เช่น ศาสนาพุทธ และศาสนาฮินดู ซึ่งหมายความว่าผู้ที่ก่อตั้งศาสนาเหล่านั้นไม่ได้อ้างว่ามาจากอัลลอฮ์ แต่ศาสนาเหล่านี้เรียกร้องให้ยกย่องมนุษย์และบูชาพวกเขาในฐานะเทพเจ้า หรือเรียกร้องให้บูชาสิ่งต่างๆ ที่มีที่สัมผัสได้เช่น การบูชาดวงอาทิตย์ ดวงจันทร์ หรือดาวเคราะห์บางดวง และเทิดทูนสิ่งถูกสร้างบางชนิด เช่น ต้นไม้ ภูเขา สัตว์ทั้งหลาย และแม่น้ำ นี่คือศาสนาบูชาวัตถุ

ข้อที่ 2 : ศาสนาที่เที่ยงแท้เป็นศาสนาที่มาจากอัลลอฮ์ พระองค์เป็นผู้บัญญัติศาสนาแก่ปวงบ่าวของพระองค์ และบรรดาศาสนทูตเป็นผู้นำศาสนานั้นสู่มวลมนุษย์ สาส์นต่างๆ ก่อนหน้านั้น เช่น ยิวและคริสต์เป็นต้น เคยเป็นสาส์นของพระเจ้าที่ถูกต้อง แต่จากนั้นได้มีการบิดเบือนและแก้ไข และถูกยกเลิกโดยการมาของศาสนทูตมูฮัมมัด ศ็อลลัลลอฮุอะลัยฮิวะซัลลัมสาส์นเหล่านั้นก่อนที่จะถูกบิดเบือน มีคำสั่งให้ปฏิบัติตามแนวทางของท่านนบีมูฮัมมัด ศ็อลลัลลอฮุอะลัยฮิวะซัลลัม เมื่อท่านปรากฏขึ้น สาส์นดังกล่าวยังคงมีเนื้อหาจนถึงปัจจุบันในการเป็นพยานและแจ้งข่าวดีเกี่ยวกับการมาของศาสนทูตของอิสลามที่มีนามว่ามูฮัมมัด ศ็อลลัลลอฮุอะลัยฮิวะซัลลัม และเรียกร้องพวกเขาให้เปลี่ยนมานับถือศาสนาอิสลามด้วยเหตุนี้เราพบว่ายิวในสมัยท่านนบีมูฮัมมัด ศ็อลลัลลอฮุอะลัยฮิวะซัลลัมต่างก็รอและเฝ้าติดตามการปรากฏตัวของท่านนบีเพื่อจะตามท่าน พวกเขายกเรื่องนี้มาข่มขู่บรรดาชาวอาหรับผู้ตั้งภาคีครั้นเมื่อมีความขัดแย้งกับพวกเขา ท่านซะละมะฮ์ บุตร ซะลามะฮ์ บุตร วักช์ เราะฏิยัลลอฮุอัลฮุ เขาเคยร่วมสมรภูมิบะดัร เขาได้กล่าวว่า:เรามีเพื่อนบ้านเป็นยิวที่เขาเคยพบปะกับตระกูลอับดุลอัชฮัล โดยที่วันหนึ่งเขาได้ออกจากบ้านเพื่อมาพบเราก่อนท่านนบีมูฮัมมัดจะถูกแต่งตั้งเป็นศาสนทูตไม่นาน เขายืน ณ ที่รวมตัวของลูกหลานตระกูลอับดุลฮัชฮัล ในตอนนั้นฉัน(ซะละมะฮ์)เป็นเด็กอายุน้อย ฉันนอนราบในสภาพที่มีผ้าคลุมตัว จากนั้นเขากล่าวถึงเรื่องการพื้นคืนชีพ วันสิ้นโลก การสอบสวน การชั่ง สวรรค์และนรก เขากล่าวว่า "นั้นคือการตอบแทนสำหรับผู้ตั้งภาคีที่บูชารูปปั้น ปฏิเสธการฟื้นคืนชีพหลังความตาย" พวกเขาก็เลยตอบว่า "คุณนี่วิบัติจริงๆ! คิดหรือว่าสิ่งที่กล่าวมานั้นจะเกิดขึ้นจริง? มนุษย์จะถูกฟื้นคืนชีพอีกครั้งหลังจากตายไปแล้วไปอยู่ในสถานที่ๆ มีสวรรค์และนรก และได้รับการตอบแทนในการงานที่พวกเขาได้ปฏิบัติกระนั้นเหรอ?" เขาก็ตอบว่า "ใช่ ฉันขอสาบานต่ออัลลอฮ์ ฉันอยากให้ผู้ที่ต้องเข้านรก ถูกแลกการลงโทษดังกล่าวด้วยการเข้าไปในเตาอบที่มีขนาดใหญ่ที่สุดในโลก ในนั้นมีไฟอันร้อนแรงแล้วปิดฝาหม้อ จากนั้นเขาก็ไม่ต้องถูกลงโทษด้วยไฟนรกอีกแล้วในโลกหน้า"(เพราะความน่าสะพรึง กลัวของไฟนรก) พวกเขาก็กล่าวว่า "คุณนี่วิบัติจริงๆ! อะไรคือหลักฐาน? " เขาตอบว่า "ศาสนทูตท่านหนึ่งจะถูกส่งมาจากเมืองโน้น" เขาก็ชี้ไปยังทิศของเมืองมักกะฮ์และเยเมน พวกเขาก็ถามว่า "ท่านคิดว่ามันจะเกิดขึ้นเมื่อใด" ซะละมะฮ์กล่าวว่า "แล้วเขามองมายังฉัน โดยฉันมีอายุน้อยที่สุดเมื่อเทียบกับพวกเขาทั้งหมดแล้วเขาก็กล่าวว่า "เมื่อเด็กคนนี้อายุมากขึ้นหน่อย เขาก็จะทันเจอกับเขา(ศานทูตมูฮัมมัด) "ซะละมะฮ์กล่าวว่า "ฉันขอสาบานต่ออัลลอฮ์ วันเวลาผ่านไปไม่นานมากจนกระทั้งอัลลอฮ์ก็ได้ส่งศาสนทูตของพระองค์ ตอนนี้เขา(นบีมูฮัมมัด)ก็ได้อยู่กับเราแล้ว เราได้ศรัทธาต่อเขา แต่เขา(ยิวคนนั้น) ได้ปฏิเสธศรัทธาเพราะความอาฆาตแค้นและอิจฉา" เราเลยถามเขาว่า "คุณนี่ช่างแย่จริง! คุณมิใช่เหรอที่เล่าเรื่องของเขา(ศาสนทูตมูฮัมมัด)ให้เราทราบ" เขาตอบว่า "ใช่ แต่เขาไม่ใช่ศาสนทูต"(บันทึกโดยอิหม่ามอะห์มัด (15841) ด้วยสายรายงานที่หะซัน)แต่หลังจากมูฮัมมัดถูกแต่งตั้งเป็นศาสนทูตและปรากฏชัดแก่ชาวยิว ว่าท่านไม่ใช่เชื้อสายยิว พวกเขาก็ปฏิเสธศรัทธาเนื่องจากความอิจฉาริษยา ทั้งๆ ที่พวกเขารู้แก่ใจว่าเขาคือศาสนทูตของอัลลอฮ์ที่แท้จริง

ข้อ 3 : เหตุที่มนุษย์ต้องยอมรับศาสนาอันยิ่งใหญ่นี้ เพราะมันคือศาสนาของอัลลอฮ์ ส่วนอื่นจากนั้นคือศาสนาของมารร้ายชัยฏอน และศาสนาอิสลามคือสัจจธรรม และศาสนาอื่นจากนั้นคือสิ่งมดเท็จ อัลลอฮ์ ตะอาลา ทรงตรัษว่า:{ذَلِكَ بِأَنَّ اللَّهَ هُوَ الْحَقُّ وَأَنَّ مَا يَدْعُونَ مِنْ دُونِهِ الْبَاطِلُ وَأَنَّ اللَّهَ هُوَ الْعَلِيُّ الْكَبِيرُ (30)} (นั่นเพราะว่าอัลลอฮ์นั้น พระองค์คือผู้ทรงสัจจะ และเพราะว่าสิ่งที่พวกเขาวิงวอนขออื่นจากพระองค์นั้นเป็นเท็จ และแท้จริงอัลลอฮ์นั้น คือผู้ทรงสูงส่งและยิ่งใหญ่(30))(ซูเราะฮ์ ลุกมาน : 30)

ข้อที่ 4 : ศาสนาที่แท้จริงคือศาสนาอิสลาม เป็นศาสนาที่ทำให้มนุษย์บรรลุสองประการ คือ ทันทีและอนาคต ส่วนในแบบทันที่นั้นคือ เขาจะบรรลุถึงความสงบสุขและการมีชีวิตที่ดี อัลลอฮ์ ตะอาลา ทรงตรัสว่า:{مَنْ عَمِلَ صَالِحًا مِنْ ذَكَرٍ أَوْ أُنْثَى وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةً وَلَنَجْزِيَنَّهُمْ أَجْرَهُمْ بِأَحْسَنِ مَا كَانُوا يَعْمَلُونَ (97)} (ผู้ใดปฏิบัติความดีไม่ว่าจะเป็นเพศชายหรือเพศหญิงก็ตาม โดยที่เขาเป็นผู้ศรัทธา ดังนั้นเราจะให้เขาดำรงชีวิตที่ดีและแน่นอนเราจะตอบแทนพวกเขาซึ่งรางวัลของพวกเขา ที่ดียิ่งกว่าที่พวกเขาได้เคยกระทำไว้(97))(ซูเราะฮ์ อัล-นะห์ลิ : 97)และอัลลอฮ์ ตะอาลา ทรงตรัสว่า:{الَّذِينَ آمَنُوا وَتَطْمَئِنُّ قُلُوبُهُمْ بِذِكْرِ اللَّهِ أَلَا بِذِكْرِ اللَّهِ تَطْمَئِنُّ الْقُلُوبُ (28)} (บรรดาผู้ศรัทธา และจิตใจของพวกเขาสงบด้วยการรำลึกถึงอัลลอฮ์ พึงทราบเถิด! ด้วยการรำลึกถึงอัลลอฮ์เท่านั้นทำให้จิตใจสงบ(28))(ซูเราะฮ์ อัรเร๊าะดุ : 28) ส่วนการตอบแทนในอนาคตคือความสำเร็จที่ถาวร (ได้เข้าสวรรค์) ปลอดภัยจากไฟนรกและได้รับความสำเร็จด้วยความพอพระทัยจากอัลลอฮ์ อัลลอฮ์ ตะอาลา ทรงตรัสว่า:{كُلُّ نَفْسٍ ذَائِقَةُ الْمَوْتِ وَإِنَّمَا تُوَفَّوْنَ أُجُورَكُمْ يَوْمَ الْقِيَامَةِ فَمَنْ زُحْزِحَ عَنِ النَّارِ وَأُدْخِلَ الْجَنَّةَ فَقَدْ فَازَ وَمَا الْحَيَاةُ الدُّنْيَا إِلَّا مَتَاعُ الْغُرُورِ (185)} (แต่ละชีวิตนั้น จะได้ลิ้มรสแห่งความตาย และแท้จริงที่พวกเจ้าจะได้รับรางวัลของพวกเจ้าโดยครบถ้วนนั้น คือวันปรโลก แล้วผู้ใดที่ถูกให้ห่างไกลจากไฟนรก และถูกให้เข้าสวรรค์แล้วไซร้ แน่นอน เขาก็ชนะแล้ว และชีวิตความเป็นอยู่แห่งโลกนี้นั้น มิใช่อะไรอื่นนอกจากสิ่งอำนวยประโยชน์แห่งการหลอกลวงเท่านั้น(185))(ซูเราะฮ์ อาละอิมรอน : 185)และอัลลอฮ์ ตะอาลา ทรงตรัสว่า:{قُلْ أَؤُنَبِّئُكُمْ بِخَيْرٍ مِنْ ذَلِكُمْ لِلَّذِينَ اتَّقَوْا عِنْدَ رَبِّهِمْ جَنَّاتٌ تَجْرِي مِنْ تَحْتِهَا الْأَنْهَارُ خَالِدِينَ فِيهَا وَأَزْوَاجٌ مُطَهَّرَةٌ وَرِضْوَانٌ مِنَ اللَّهِ وَاللَّهُ بَصِيرٌ بِالْعِبَادِ (15)} (จงกล่าวเถิด (มุฮัมมัด) ว่าจะให้ฉันบอกแก่พวกท่านถึงสิ่งที่ดียิ่งกว่านั้นไหม? คือบรรดาผู้ที่ยำเกรงนั้น ณ พระผู้เป็นเจ้าของพวกเขา-พวกเขาจะได้รับบรรดาสวนสวรรค์ ซึ่งมีแม่น้ำหลายสายไหลผ่านอยู่เบื้องล่าง โดยที่พวกเขาจะพำนักอยู่ในสวนสวรรค์เหล่านั้นตลอดกาลและจะได้รับบรรดาคู่ครองที่บริสุทธิ์ และความพึงใจจากอัลลอฮ์ด้วย และอัลลอฮ์นั้นทรงเห็นบรรดาบ่าวทั้งหลาย(15))(ซูเราะฮ์ อาละอิมรอน : 15)

ข้อที่ 5 : ศาสนาที่แท้จริงคือศาสนาอิสลาม เป็นศาสนาที่ได้ให้หลักคิดแก่มนุษย์ทำให้สามารถแยกแยะระหว่างความจริงและความเท็จ ระหว่างทางนำและทางที่หลงผิด และสามารถแยกแยะระหว่างความดีและความชั่ว อัลลอฮ์ ตะอาลา ทรงตรัสว่า:{يَاأَيُّهَا الَّذِينَ آمَنُوا إِنْ تَتَّقُوا اللَّهَ يَجْعَلْ لَكُمْ فُرْقَانًا وَيُكَفِّرْ عَنْكُمْ سَيِّئَاتِكُمْ وَيَغْفِرْ لَكُمْ وَاللَّهُ ذُو الْفَضْلِ الْعَظِيمِ (29) } (บรรดาผู้ศรัทธาทั้งหลาย! หากพวกเจ้ายำเกรงอัลลอฮ์ พระองค์ก็จงทรงให้มีแก่พวกเจ้าซึ่งสิ่งที่จำแนกความจริงและความเท็จ และจะทรงลบล้างบรรดาความผิดของพวกเจ้าออกจากพวกเจ้า และจะทรงอภัยโทษให้แก่พวกเจ้าด้วย และอัลลอฮ์นั้นคือผู้ทรงมีบุญคุณอันใหญ่หลวง)(ซูเราะฮ์ อัล-อันฟาล : 29)

ฉะนั้นย่อมเป็นสิ่งจำเป็นเหนือมนุษย์ทุกคนไม่ว่าชายหรือหญิงต้องเข้ารับอิสลาม เนื่องจากศาสนาอื่น ที่ไม่ว่าจะเป็นศาสนาเดิมที่มาจากฟากฟ้าซึ่งได้รับการดัดแปลงและบิดเบือน และถูกยกเลิกด้วยศาสนาอิสลาม หรืออาจจะเป็นศาสนาที่มีฐานที่เป็นเท็จ ที่ไม่ปรากฏสิ่งดีในนั้นเลย การยึดมั่นต่อมันคือการขาดทุนทั้งโลกนี้และโลกหน้า อัลลอฮ์ ตะอาลา ทรงตรัสว่า:{وَمَنْ يَبْتَغِ غَيْرَ الْإِسْلَامِ دِينًا فَلَنْ يُقْبَلَ مِنْهُ وَهُوَ فِي الْآخِرَةِ مِنَ الْخَاسِرِينَ (85)} (และผู้ใดแสวงหาศาสนาหนึ่งศาสนาใดอื่นจากอิสลามแล้ว ศาสนานั้นก็จะไม่ถูกรับจากเขาเป็นอันขาด และในปรโลกเขาจะอยู่ในหมู่ผู้ขาดทุน)(ซูเราะฮ์ อาละอิมรอน : 85)และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม

หมวดที่ : 1510

คำถามหมายเลข: 46

## ศาสนาอิสลามมีจุดยืนอย่างไรต่อหลักการอิสระและการบีบบังคับ?

คำตอบ:

ความสำคัญที่ (1)

มวลการสรรเสริญเป็นสิทธิแห่งอัลลอฮ์ อัลลอฮ์ได้ทรงกำหนดกฏสภาวะของทุกสรรพสิ่งก่อนหน้าที่พระองค์จะทรงสร้างบรรดาชั้นฟ้าและแผ่นดิน พระองค์ได้ส่งบรรดาศาสนทูต ทรงประทานคัมภีร์ ทรงสร้างมนุษย์ให้มีสัญชาตญาณชอบสิ่งดี เกลียดความชั่วร้าย ทรงชี้แนะพวกเขาให้รู้จักทั้งสิ่งที่เป็นความดีและไม่ดี กำหนดให้พวกเขารู้จักแยกแยะระหว่างความดีและความชั่ว อัลออฮ์ ตะอาลา ทรงตรัสว่า:﴿ وَهَدَيْنَاهُ النَّجْدَيْنِ (10)﴾ (และเราได้ชี้แนะทางแห่งความดี และความชั่วแก่เขาแล้ว)[ซูเราะฮ์ อัลบะลัด : 10].และอัลลอฮ์ ตะอาลา ทรงตรัสว่า:﴿إِنَّا هَدَيْنَاهُ السَّبِيلَ إِمَّا شَاكِرًا وَإِمَّا كَفُورًا (3)﴾ (แท้จริงเราได้ชี้แนะแนวทางให้แก่เขาแล้ว บางทีเขาก็เป็นผู้กตัญญู และบางทีเขาก็เป็นผู้เนรคุณ)(ซูเราะฮ์ อัล-อินซาน : 3)ครั้นที่ฟาโรห์ได้ถามศาสนทูตมูซา อะลัยฮิสสลามว่า "ใครคือผู้อภิบาลของเจ้าทั้งสอง?" มูซาก็ตอบดั่งที่อัลลอฮ์ทรงเล่าในอัลกุรอานว่า: (มูซากล่าวว่า พระผู้อภิบาลของเราคือ ผู้ทรงประทานทุกอย่างแก่สิ่งที่พระองค์ทรงสร้าง แล้วพระองค์ก็ทรงชี้แนะแนวทางให้)[ซูเราะฮ์ ฏอฮา : 50]อัลลอฮ์เป็นผู้สร้างมนุษย์ทุกคนและทรงชี้แนะพวกเขาให้รู้จักสิ่งที่มีคุณประโยชน์ต่อพวกเขา สิ่งนี้จะอยู่ในจิตใจของมนุษย์ทุกคน แม้กระทั้งสัตว์เดรัจฉาน พระองค์ก็ทรงชี้แนะให้รู้จักสิ่งที่ยังประโยชน์ในการใช้ชีวิต รู้จักรักษาเผ่าพันธุ์ของตนเอง สามารถสืบพันธ์ุอย่างต่อเนื่องและคงรักษาไว้ซึ่งจำนวนที่เหมาะสม

แท้จริงอัลลอฮ์ทรงยืนยันสิ่งที่เป็นประจักษ์พยานเหนือบ่าวของพระองค์แล้ว อัลลอฮ์ทรงทำให้เกิดความง่ายดายแก่ชาวสวรรค์ในการปฏิบัติความดีและออกห่างจากความชั่ว และทรงทำให้เกิดความง่ายดายแก่ชาวนรกในการปฏิบัติความชั่ว อัลลอฮ์ ตะอาลา ตรัสว่า:﴿ وَاللَّيْلِ إِذَا يَغْشَاهَا (4) (ขอสาบานด้วยเวลากลางคืน เมื่อมันปกคลุม (4)وَالسَّمَاءِ وَمَا بَنَاهَا (5) และด้วยชั้นฟ้า และที่พระองค์ทรงสร้างมัน (5)وَالْأَرْضِ وَمَا طَحَاهَا (6) และด้วยแผ่นดิน และที่พระองค์ทรงแผ่มัน (6)وَنَفْسٍ وَمَا سَوَّاهَا (7) และด้วยชีวิต และที่พระองค์ทรงทำให้มันสมบูรณ์ (7)فَأَلْهَمَهَا فُجُورَهَا وَتَقْوَاهَا (8) แล้วพระองค์ทรงดลใจมัน ให้รู้ทางชั่วของมันและทางสำรวมของมัน (8)قَدْ أَفْلَحَ مَنْ زَكَّاهَا (9) แน่นอนผู้ขัดเกลาชีวิตย่อมได้รับความสำเร็จ (9)وَقَدْ خَابَ مَنْ دَسَّاهَا (10)﴾ และแน่นอนผู้หมกมุ่นมัน (ด้วยการทำชั่ว) ย่อมล้มเหลว (10) )(ซูเราะฮ์ อัล-ลัยล์ : 4-10)

มีเศาะฮาบะฮ์ท่านหนึ่งได้ถามท่านเราะซูลุลลอฮ์ ศ็อลลัลลอฮุอะลัยฮิวะสัลลัม ถึงจุดยืนของบ่าวคนหนึ่งเกี่ยวกับกฏสภาวะการณ์ที่ถูกกำหนดมาแล้ว ว่าจะมอบหมายให้เป็นไปตามกำหนดและละทิ้งการปฏิบัติงานหรือต้องปฏิบัติงาน? คำตอบอยู่ในสำนวนหะดีษ ที่รายงานจากท่านอาลี เราะฏิยัลลอฮุอันฮุ กล่าวว่า:เราได้ไปส่งศพที่สุสานบะกีอุลฆ็อรก็อด ท่านเราะซูลุลลอฮ์ ศ็อลลัลลอฮุอะลัยฮิวะสัลลัม ก็มาหาพวกเรา ท่านก็ได้นั่ง พวกเราก็นั่งรอบๆ ท่าน ในมือของท่านมีไม้เท้า แล้วท่านก็ก้มหน้าลงแล้วก็ใช้ไม้เท้าขีดเขียนบนพื้น (เหมือนกำลังครุ่นคิดอะไรสักอย่าง) แล้วท่านก็กล่าวว่า: "ไม่มีผู้ใดจากหมู่พวกท่าน และไม่มีมนุษย์คนใดที่มีชีวิตนอกจากอัลลอฮ์จะทรงกำหนดที่พำนักของเขาว่านรกหรือสวรรค์ และกำหนดว่าเป็นผู้มีความทุกข์หรือความสุข" ชายคนหนึ่งถามว่า "โอ้ท่านเราะซูลุลลอฮ์ เราจะมอบหมายให้กับการกำหนดดังกล่าว และหยุดปฏิบัติงานได้หรือไม่?" ท่านนบีก็กล่าวว่า "ใครก็ตามที่ถูกกำหนดเป็นชาวสวรรค์ เขาก็จะปฏิบัติการงานของชาวสวรรค์ และผู้ใดที่ถูกกำหนดให้เป็นชาวนรกเขาก็จะปฏิบัติการงานของชาวนรก" จากนั้นท่านก็กล่าวอีกว่า “พวกท่านจงปฏิบัติกันเถิด เพราะทุกคนจะได้รับการอำนวยความสะดวก สำหรับชาวสวรรค์เขาก็จะได้ความสะดวกในการปฏิบัติการงานของชาวสวรรค์ ส่วนชาวนรกก็จะได้รับความสะดวกให้ปฏิบัติการงานของชาวนรก จากนั้นท่านก็อ่านอายะฮ์ ที่ว่า "ส่วนผู้ที่บริจาคและยำเกรง (อัลลอฮ์) (5) และเชื่อมั่นในสิ่งที่ดี (6) เราก็จะให้เขาได้รับความสะดวกอย่างง่ายดาย (7) และส่วนผู้ที่ตระหนี่ และถือว่ามีพอเพียงแล้ว (8) และปฏิเสธสิ่งที่ดีงาม (9) เราก็จะให้เขาได้รับความลำบากอย่างง่ายดาย (10) )บันทึกโดยอิหม่ามมุสลิม ในเศาะฮีห์ของท่าน (2647)

อัลลอฮ์ไม่มีความจำเป็นต้องบังคับผู้ใด เพราะความดีที่พวกเขาปฏิบัตินั้นไม่มีประโยชน์ใดๆ ต่อพระองค์ การทรยศก็ไม่มีโทษใดๆ ต่อพระองค์เช่นกัน แต่พระองค์คือผู้สร้าง ผู้กำหนดรูปร่างและนิสัย และผู้ให้ความสะดวก และพระองค์ไม่มีความจำเป็นต่อการบังคับ

อัลลอฮ์ทรงรอบรู้ในสิ่งที่บ่าวปฏิบัติก่อนที่พระองค์จะทรงสร้างพวกเขา ทรงเขียนสิ่งนั้นในอัลเลาฮุลมะฮ์ฟูซ (แผ่นจารึกที่ถูกรักษาไว้) และทุกอย่างจะไม่เกิดขึ้นเว้นแต่ด้วยความประสงค์ของพระองค์เท่านั้นทุกสิ่งที่เกิดขึ้นนั้นคือการสร้าง ความประสงค์ และการจัดการของอัลลอฮ์ สำหรับพระองค์แล้วสิ่งนั้นย่อมมีเหตุผลที่ยิ่งใหญ่ สำหรับมนุษย์มีความต้องการและความประสงค์ ซึ่งเป็นความประสงค์ภายใต้ความประสงค์ของอัลลอฮ์ อัลลอฮ์ ตะอาลา ทรงตรัสว่า:{وَمَا تَشَاءُونَ إِلَّا أَنْ يَشَاءَ اللَّهُ رَبُّ الْعَالَمِينَ (29)} (และพวกเจ้าจะไม่สมประสงค์สิ่งใดเว้นแต่อัลลอฮ์พระเจ้าแห่งสากลโลกจะทรงประสงค์)(ซูเราะฮ์ อัตตักวีร : 29)และเขาจะถูกสอบสวนในสิ่งที่เขาเลือกและที่เขาประสงค์

มนุษย์ทุกคนเข้าใจถึงความแตกต่างระหว่างสิ่งที่เขาทำด้วยความเต็มใจและโดยการเลือกของเขา กับสิ่งที่เกิดขึ้นกับเขาโดยขัดกับความประสงค์ของเขา เช่น ความเจ็บป่วยและการหกล้ม มนุษย์เลือกปฏิบัติในสิ่งที่เขาต้องการ และหันหลังจากสิ่งที่เขาไม่ต้องการด้วยการเลือกของเขาเอง

มนุษย์มีสิทธิ์เลือกตามความต้องการและตามความประสงค์ของเขา สิ่งนี้แหละที่เขาต้องรับผิดชอบและต้องรับการสอบสวนในวันกิยามะฮ์ ส่วนสิ่งใดที่เกิดขึ้นกับมนุษย์จากการกำหนดที่ไม่มีโอกาศปฏิเสธได้เช่น การป่วย หรือการไม่สามารถปฏิบัติในคำสั่งใช้ได้ ก็ไม่ต้องรับผิดชอบในวันกิยามะฮ์ ขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะซัลลัม

เลขหมวดที่ : 1360

ความสำคัญที่ /1

คำถาม อะไรคือความดีงามของศาสนาอิสลาม หรือ ทำไมฉันต้องนับถือศาสนาอิสลาม ไม่นับถือศาสนาอื่น?

คำตอบ : ความดีงามของอิสลามนั้นกว้างขวาง ทั้งในด้านสิ่งที่เป็นหลักของมันและสิ่งที่เป็นแขนง อัลลอฮ์ ตะอาลา ทรงตรัสว่า:﴿وَمَنۡ أَحۡسَنُ دِینࣰا مِّمَّنۡ أَسۡلَمَ وَجۡهَهُۥ لِلَّهِ وَهُوَ مُحۡسِنࣱ﴾ (และผู้ใดเล่าจะมีศาสนาดียิ่งไปกว่าผู้ที่มอบใบหน้าของเขาให้แก่อัลลอฮ์ และขณะเดียวกันเขาก็เป็นผู้กระทำดี)(ซูเราะฮ์ อัลนิซาอ์ : 125)

ส่วนหนึ่งจากความดีงามของศาสนาอิสลามคือ การที่อิสลามได้ปลดปล่อยมนุษย์จากการสักการะสิ่งถูกสร้างสู่การสักการะพระผู้อภิบาลของสิ่งถูกสร้าง ฉะนั้นมุสลิมจะไม่ก้มกราบ ไม่กราบไหว้บูชา ไม่กลัว ไม่หวังนอกจากต่ออัลลอฮ์เพียงพระองค์เดียวเท่านั้น ดังที่อัลลอฮ์ ตะอาลา ทรงตรัสว่า:﴿وَإِلَـٰهُكُمۡ إِلَـٰهࣱ وَا⁠حِدࣱۖ لَّاۤ إِلَـٰهَ إِلَّا هُوَ ٱلرَّحۡمَـٰنُ ٱلرَّحِیمُ﴾ (และพระเจ้าของสูเจ้านั้นคืออัลลอฮ์องค์เดียว ไม่มีพระเจ้าอื่นใดอีกนอกจากพระองค์ผู้ทรงกรุณาปรานี ผู้ทรงเมตตาเสมอ)(ซูเราะฮ์ อัลบะกอเราะฮ์ : 163)

ส่วนหนึ่งจากความดีงามของอิสลามคือ อิสลามให้ความเสมอภาคระหว่างมนุษย์ด้วยกัน คนอาหรับไม่ได้ประเสริฐกว่าผู้ที่ไม่ใช่อาหรับ คนผิวขาวไม่ได้ประเสริฐกว่าคนผิวสี นอกจากความยำเกรงเท่านั้น อิสลามได้ยกเลิกมาตรฐานอันจอมปลอมที่มนุษย์กำหนดในการแบ่งชนชั้นระหว่างกัน เช่น มาตรฐานเกียรติยศ ทรัพย์สิน ตำแหน่ง และอำนาจ อัลลอฮ์ ตะอาลา ทรงตรัสว่า:﴿یَـٰۤأَیُّهَا ٱلنَّاسُ إِنَّا خَلَقۡنَـٰكُم مِّن ذَكَرࣲ وَأُنثَىٰ وَجَعَلۡنَـٰكُمۡ شُعُوبࣰا وَقَبَاۤىِٕلَ لِتَعَارَفُوۤا۟ۚ إِنَّ أَكۡرَمَكُمۡ عِندَ ٱللَّهِ أَتۡقَىٰكُمۡۚ إِنَّ ٱللَّهَ عَلِیمٌ خَبِیرࣱ﴾ (โอ้มนุษยชาติทั้งหลาย แท้จริงเราได้สร้างพวกเจ้าจากเพศชาย และเพศหญิง และเราได้ให้พวกเจ้าแยกเป็นเผ่า และตระกูลเพื่อจะได้รู้จักกัน แท้จริงผู้ที่มีเกียรติยิ่งในหมู่พวกเจ้า ณ ที่อัลลอฮ์นั้น คือผู้ที่มีความยำเกรงยิ่งในหมู่พวกเจ้า แท้จริงอัลลอฮ์นั้นเป็นผู้ทรงรอบรู้อย่างละเอียดถี่ถ้วน)(ซูเราะฮ์ อัลหุญุรอจ : 13 )มีหะดีษที่ถูกต้อง โดยที่ท่านเราะซูลุลลอฮ์ ศ็อลลัลลอฮุอะลัยฮิวะสัลลัม กล่าวว่า:"แท้จริงอัลลอฮ์ได้ทรงกำจัดออกจากพวกเจ้าซึ่งการคุยโวโอ้อวดแบบยุคป่าเถื่อนและภูมิใจในวงค์ตระกูล มีเพียงผู้ศรัทธาที่ยำเกรง และคนชั่วที่เลวทราม มนุษย์ทุกคนมาจากอาดัม อาดัมถูกสร้างมาจากดิน ขอให้พวกเขาจงเลิกการโอ้อวดด้วยสายตระกูล หากไม่แล้ว พวกเขาจะได้รับความต่ำต้อย ณ อัลลอฮ์ ยิ่งกว่าด้วงที่คอยปัดสิ่งสกปรกด้วยจมูกของมัน"

อีกตัวอย่างของความดีงามในศาสนาอิสลามคือ อิสลามปรากฏขึ้นเพื่อใช้ให้ศรัทธาต่ออัลลอฮ์ ตะอาลา อัลลอฮ์ ตะอาลา ทรงตรัสว่า:﴿إِنَّمَا ٱلۡمُؤۡمِنُونَ ٱلَّذِینَ ءَامَنُوا۟ بِٱللَّهِ وَرَسُولِهِ﴾ (แท้จริงบรรดาผู้ศรัทธา (ที่แท้จริง) นั้นคือ บรรดาผู้ศรัทธาต่ออัลลอฮ์และเราะซูลของพระองค์)(ซูเราะฮ์ อันนูร : 62)และเพื่อใช้ให้ศรัทธาในความเอกะของอัลลอฮ์ อัลลอฮ์ ตะอาลา ทรงตรัสว่า:﴿وَمَاۤ أُمِرُوۤا۟ إِلَّا لِیَعۡبُدُوا۟ ٱللَّهَ مُخۡلِصِینَ لَهُ ٱلدِّینَ حُنَفَاۤءَ﴾ (และพวกเขามิได้ถูกบัญชาให้กระทำอื่นใดนอกจากเพื่อเคารพภักดีต่ออัลลอฮ์ เป็นผู้มีเจตนาบริสุทธิ์ในการภักดีต่อพระองค์)(ซูเราะฮ์ อัลบัยยินะฮ์ : 5)อิสลามมาพร้อมกับสั่งในการใช้ให้ละหมาดและจ่ายซากาต อัลลอฮ์ ตะอาลา ตรัสว่า:﴿وَأَقِیمُوا۟ ٱلصَّلَوٰةَ وَءَاتُوا۟ ٱلزَّكَوٰةَ﴾ (และพวกเจ้าจงดำรงการละหมาด และจงบริจาคซะกาต)(ซูเราะฮ์ อันนูร : 56)อิสลามมาเพื่อให้กำชับในเรื่องหน้าที่และสัญญา อัลลอฮ์ ตะอาลา ทรงตรัสว่า:﴿ وَالَّذِينَ هُمْ لِأَمَانَاتِهِمْ وَعَهْدِهِمْ رَاعُونَ﴾ (และบรรดาผู้ที่พวกเขาเป็นผู้เอาใจใส่ต่อสิ่งที่ได้รับมอบหมายของพวกเขา และสัญญาของพวกเขา)(ซูเราะฮ์ อัลมุอ์มินูน : 8)อิสลามมาเพื่อใช้ให้ยึดมั่นในสนธิสัญญาต่างๆ อัลลอฮ์ ตะอาลา ทรงตรัสว่า:﴿یَـٰۤأَیُّهَا ٱلَّذِینَ ءَامَنُوۤا۟ أَوۡفُوا۟ بِٱلۡعُقُودِۚ﴾ (บรรดาผู้ศรัทธาทั้งหลาย! จงรักษาบรรดาสัญญาให้ครบถ้วนเถิด)(ซูเราะฮ์ อัลมาอิดะฮ์ : 1)อิสลามมาเพื่อใช้ให้มุสลิมสะสมคุณลักษณะที่ดี ทั้งการปฏิสัมพันธ์กับผู้อื่นและการทำดีต่อพวกเขา อัลลอฮ์ ตะอาลา ทรงตรัสว่า:﴿وَأَحۡسِنُوۤا۟ إِنَّ ٱللَّهَ یُحِبُّ ٱلۡمُحۡسِنِینَ﴾ (จงทำทุกสิ่งทุกอย่างที่เป็นเรื่องดี เพราะอัลลอฮ์ทรงรักบรรดาผู้ทำสิ่งดี)(ซูเราะฮ์ อัลบะกอเราะฮ์ : 195)อิสลามมาเพื่อใช้ให้ยืนหยัดอยู่เป็นกลุ่มก้อน สามัคคักัน อัลลอฮ์ ตะอาลา ทรงตรัสว่า:﴿وَٱعۡتَصِمُوا۟ بِحَبۡلِ ٱللَّهِ جَمِیعࣰا وَلَا تَفَرَّقُوا۟﴾ (และพวกเจ้าจงยึดสายเชือกของอัลลอฮ์โดยพร้อมกันทั้งหมด และจงอย่าแตกแยกกัน)(ซูเราะฮ์ อาละอิมรอน : 103)

คือศาสนาแห่งความเมตตา ความดี วิทยปัญญา ใช้เหตุผล สอดคล้องกับสัญชาตญาน ยืนหยัดบนสัจธรรม เรียกร้องสู่ความดีงาม ห้ามปรามความชั่วร้าย เรียกร้องสู่ความยุติธรรม ห้ามปรามการกดขี่ เรียกร้องสู่ความใจบุญ ห้ามปรามการตระหนี่ถี่เหนียว เรียกร้องสู่จริธรรมที่ดีห้ามปรามจากนิสัยที่เลวร้ายเรียกร้องสู่การรักษาความบริสุทธิ์ของตนเอง ห้ามปรามการผิดประเวณี เรียกร้องสู่ความซื่อสัตย์ ห้ามปรามจากการโกหกมดเท็จ เรียกร้องสู่การเชื่อมความสัมพันธ์ ห้ามปรามการตัดญาติขาดมิตรเรียนร้องสู่ความชอบธรรม ห้ามปรามการผิดศีลธรรม เรียกร้องสู่การทำดีต่อผู้อื่น ห้ามปรามการเป็นศัตรู เรียกร้องสู่การรักษาชีวิตของผู้บริสุทธิ์ ห้ามปรามการเข่นฆ่าพวกเขาห้ามปรามการกินทรัพย์สินของมนุษย์โดยมิชอบ ห้ามปรามการยุ่งเกี่ยวกับดอกเบี้ยและการลักขโมย เรียกร้องสู่การซื้อขาย การบริจาค และทุกสิ่งที่เป็นความดีด้วยเหตุนี้ไม่มีสิ่งที่เป็นประโยชน์ใด ไม่ว่าจะทางโลกและทางธรรมนอกจากอิสลามจะบัญญัติสิ่งนั้นขั้นมา และไม่มีสิ่งที่เป็นผลกระทบใด นอกจากอิสลามจะห้ามสิ่งนั้น อิสลามเรียกร้องสู่การสร้างความเจริญและการทำนุบำรุงบนหน้าแผ่นดิน ห้ามปรามการสร้างความเสียหายบนพื้นแผ่นดิน อิสลามคือศาสนาแห่งคุณธรรมที่สมบุรณ์

บันทึกโดยอิหม่ามอะห์มัดและบุคคลอื่น ว่าท่านยะอ์ฟัร บุตร อบีฏอลีบ เราะฏิยัลลอฮุอันฮุ ได้กล่าวว่า :"พวกเราเคยอยู่ในยุคป่าเถื่อนพวกเรากราบไหว้เจว็ด กินซากสัตว์ ผิดประเวณี ตัดความสัมพันธ์กับญาติพี่น้อง ละเมิดเพื่อนบ้าน ผู้ที่เข้มแข็งกว่ารังแกผู้ที่อ่อนแอ่ เราอยู่ในสภาพนั้นจนกระทั้งอัลลอฮ์ได้ส่งศาสนทูตแก่พวกเราจากหมู่พวกเราเอง เรารู้จักเชื้อสายของเขา ความสัตย์จริงของเขา ความรับผิดชอบของเขา ความบริสุทธิ์จากมลทินของเขา เขาเรียกร้องเราสู่การศรัทธาต่ออัลลอฮ์ ด้วยการให้ความเอกกะต่อพระองค์ เคารพภักดีต่อพระองค์ ห้ามปรามเราจากสิ่งที่เราและบรรพบุรุษของเราเคยเคารพบูชาอื่นจากพระองค์ทั้งจากหินและรูปปั้น เขาสั่งให้เราซื่อสัตย์ในคำพูด ซื่อสัตย์ในหน้าที่ เชื่อมความสัมพันธ์ ปฏิบัติดีต่อเพื่อนบ้าน ละในสิ่งที่อัลลอฮ์ทรงห้ามและไม่ฆ่าผู้บริสุทธิ์ ห้ามเราจากสิ่งลามกทั้งหลาย เป็นพยานเท็จ กินทรัพย์เด็กกำพร้า(โดยไม่ชอบธรรม)และใส่ร้ายผู้บริสุทธิ์ โดยสั่งให้เราเคารพภักดีต่ออัลลอฮ์เพียงพระองค์เดียวเท่านั้นไม่มีการตั้งภาคีใดๆ ต่อพระองค์ และสั่งให้เราละหมาด จ่ายซากาต และถือศีลอด"

อีกตัวอย่างของความดีงามในอิสลามคือ การเรียกร้องสู่การศรัทธาต่อวันโลกหน้าซึ่งมันดีกว่าโลกนี้ ความปลอดภัยที่ยิ่งใหญ่ที่สุดคือความปลอดภัยและความมั่นคงที่นิรันดร์และถาวรด้วยการเข้าสู่สวรรค์และปลอดภัยจากไฟนรก อัลลอฮ์ ตะอางา ทรงตรัสว่า:﴿وَأُدْخِلَ الَّذِينَ آمَنُوا وَعَمِلُوا الصَّالِحَاتِ جَنَّاتٍ تَجْرِي مِنْ تَحْتِهَا الْأَنْهَارُ خَالِدِينَ فِيهَا بِإِذْنِ رَبِّهِمْ تَحِيَّتُهُمْ فِيهَا سَلَامٌ﴾ (และบรรดาผู้ศรัทธาและกระทำความดีทั้งหลาย ถูกนำให้เข้าสวนสวรรค์มากหลาย มีลำน้ำหลายสายไหลผ่านเบื้องล่าง โดยพำนักอยู่ในนั้นตลอดกาลด้วยอนุมัติของพระเจ้าของพวกเขา การกล่าวคำนับทักทายของพวกเขาในนั้นคือศานติ)(ซูเราะฮ์ อิบรอฮีม : 23)ด้วยเหตุนี้ศาสนาอิสลาม คือหลักฐานที่ยิ่งใหญ่ที่สุดและพยานที่ชัดเจนที่สุดบ่งชี้ถึงความเอกะที่สมบูรณ์แบบที่สุดของอัลลอฮ์ และยังเป็นข้อบ่งชี้ถึงการเป็นนบีของท่านศาสนทูต ศ็อลลัลลอฮุอะลัยฮิวะสัลลัม และความสัจจริงของท่าน ทั้งนี้เนื่องจากศาสนาอิสลามมีคำสอนที่ดีงาม สมบูรณ์ ชอบธรรม เมตตา ยุติธรรม มีเหตุผลทั้งโลกนี้และโลกหน้า ขออัลลอฮ์ทรงชี้แนะ และขออัลลอฮ์ทรงประทานพรและความสันติจงมีแด่ท่านนบีของเรา มุฮัมมัด ศ็อลลัลลอฮุอะลัยฮิวะสัลลัม

[คำถามที่ได้รับการคัดสรรจากพจนานุกรมคำถามที่พบบ่อยเกี่ยวกับอิสลาม 1](#_Toc1)

[(หมวดอิสลาม) 1](#_Toc2)

[อะไรคืออิสลาม? 1](#_Toc3)

[อิสลามส่งเสริมแนวคิดการแบ่งชนชั้นหรือไม่? 4](#_Toc4)

[อะไรคือความหมายของคำว่าดุลภาพในอิสลาม? 7](#_Toc5)

[รูปแบบการผ่อนหนักผ่อนเบาให้แก่กันในอิสลามเป็นอย่างไร? 10](#_Toc6)

[อะไรคือความหมายสิทธิมนุษยชนในอิสลาม? 15](#_Toc7)

[อิสลามเผยแผ่ด้วยคมดาบจริงหรือไม่? หากเป็นเช่นนั้นจริง จะเรียกว่าเป็นศาสนาที่เรียกร้องสู่สันติภาพได้อย่างไร? 18](#_Toc8)

[อิสลามมีจุดยืนต่อการก่อการร้ายอย่างไรบ้าง? 19](#_Toc9)

[ทุกศาสนาล้วนอ้างว่าเป็นศาสนาที่มาจากอัลลอฮ์ แล้วเหตุใดทุกคนจำเป็นต้องปฏิบัติตามศาสนาอิสลามเท่านั้น? 21](#_Toc10)

[ศาสนาอิสลามมีจุดยืนอย่างไรต่อหลักการอิสระและการบีบบังคับ? 25](#_Toc11)